Act 25 | `SLL | STEP | Ena hamen haung sui tai dire wai sungure Pestas probins malgi hobi kene ol mole, Sisaria malgi aidole ere Yerusalem ongwi.\nPol singaba Sisa mongwo bani ogere ha hol pinamua dungwo ha\n1 Ena hamen haung sui tai dire wai sungure Pestas probins malgi hobi kene ol mole, Sisaria malgi aidole ere Yerusalem ongwi. 2 Ongure Yuda ha maing oo singaba hobi ire, Yuda ari kene ongwo hobi ire dire, Pestas mongwo bani pire, Pol ha di mere si tongwo tali hon sitongwi. 3 Sitere, Pol unangwo hol bangi kul si mole, si golala di pire ha hol albe ere, Pestas “Pol wo dingere Yerusalem unangwo ha hol onaminua” dungwi. 4 Pestas mole, “Pol Sisaria malgi halabusi pamia, na emgi Sisaria nalua. 5 Nalgere ni singaba hobi u na hongere kina ereho omingere, ha di mere si tenanga oun denangwo na wa du haralua” dungwi.\n6 Ena Pestas Yerusalem malgi ari hamen haung ana holo holo mol wai sire ya Sisaria malgi ongwi. Pire pare tanangwo ha hol ongwo opisi malgi pire “Pol aule ire wo” ditongwi. 7 Ditomia Pol u pa dungure te Yuda arihobi Yerusalem aidole ya ime ure ha oun dongwo di mere si tongwi. Tomba yalhobi ha wo dim mo, hasu dim mo, Pestas memini pir o sikungwi. 8 Sikimba Pol aire, “Yuda ari krehaman ha isusu olekio, te Yuda ha maing bling mining oo i ta ol kirime si tekio, te singaba Sisa krehaman ha isusu ta olikiwa,” dungwi. 9 Dimba Pestas Yuda arihobi yong wu bilala dire Pol yu ditongwi, “Ni Yerusalem nanga ha hol ol ni tenaminia. Ni nanga mere pin mo?” dungwi. 10 Dimba Pol mole, “Omaga nan aire mole ha hol piminga baniya singaba Sisa ha hol pire pire onama dire oo i, i tibi olungwo irai dimua. Na Yuda arihobi talime tal gogo ol teralga ha ta oun denangwo pirikinua. 11 Na tal gogo ole Lo krehaman ha isusu olalga ha hol ol na tere na si gonanga i, te ta holalia, golalga pamua. Pamba, yalhobiya omaga ha di mere si na tongwo i, ha oun ta dekimia na aule i pi yalhobi aling bani ta olanga paikimua. Na Sisa mongwo bani nalga ha hol hon pinangwo mere piriwa,” dungwi. 12 Dungure singaba Pestas opisi mongwo hobi ha di wama tere, “Ni Sisa mongwo bani nalua dino? O para dinia, po” ditongwi.\nPestas Pol onangwo maing pirala dire Agripa sirin bol tongwo ha\n13 Ena hamen haung tau wai sungure Yuda ari singaba King Agripa, keunumbi Benaisi, kina Pestas harala dire Sisaria malgi ungwi. 14 Ure hamen haung tau Pestas kina mongure Pol ha di mere si tere ha hol ol tongwo ha i di tibi ol tongwi, “Yal Piliks homa mongwo i, mole i halabusi olungure pai momua. 15 Homa na pi Yerusalem molgere, Yuda ha maing oo singaba hobi ire, Yuda kene ongwo hobi ire dire, ha di mere si tere si hane sire si gonama di pire sirin bol na tomua. Bol na tongure na yu diteya. 16 Na Roman memini pangwo yal ta yamoni going hane ebir sinaminga paikimia. Homa ha di mere si tongwo hobi ire, yal i ire dire, ha dinangwo pir kun olere, emgi ebir sinaminga pamua. 17 Ena yalhobi timiya ungwo hanere, pare tanangwo ha hol ol tere, Pol wo diga umia. 18 Ungure kiang pai tongwo hobi aire dimba, ha di mere si tongwo i ha ta oun dekungwo piriwa. 19 Piriba, ha ta Yuda nin ha maing memini pangwo bolbin dimio, te ha ta gongwo yal ta Yisas hon airimua dungwo i kina obil bolbin dimua. 20 Na ha hobi wa duga memini pir po sikia, Pol ni Yerusalem ongere ha hol onamin mo?” dire sirin bol piriwa. 21 Piriba Pol nona pare na halabusi pai mole singaba Sisa mongwo bani ogere ha hol pir na tenama dimua. Dungure na yali halabusi pai molere, emgi ere Sisa mongwo bani namua dire soldia aling bani eiwa” dungwi. 22 Dungure Agripa Pestas yu ditongwi, “Na nan yal i dinangwo grang bani piralba?” dungwi. “Ongi pinanua,” dungwi.\n23 Ena pare tanangwo yal Agripa al Benaisi kina egin gwal wai i sigiu dire opisi malgi ongwi. Pi ala ongure soldia kene ongwo hobi ire, malgi singaba hobi ire dire, para ala ongwi. Pi mongure Pestas ure Pol aule ire unana po ditongure, aule ire ungwi. 24 Ungure Pestas mole, yu dungwi, “Yal Agripa ya te nan ari mominga hobi yal i hano. Yuda ari timiya kepangwo ya, te Yerusalem kepangwo hobi para mu dire ure na molga bani Pol ha di mere si tomia. Tere gala bir dire, ‘yal i si golo,’ dungwi. 25 Dimba na piriga, ‘ha di mere si tongwo hobi si gonamba, ha ta oun dekimua.’ Diiba yal i nin Sisa mongwo bani ogere ha hol pir na tenama dimua. Dungure, na o para dinia nanua diteiwa. 26 Di teiba na Sisa pasi bol teralba, ha ta paikimua. Paikungure na yal i aule ire Agripa ya ni ari monga maun bani wiwa. Yal i ha ta dinangwo pinangarai pasi bolalga aki di na tenanua. 27 Halabusi pangwo yal ta nu si olalga Sisa mongwo bani nangwo ha ta oun dekimia ire nangwo paikimua,” dungwi.


Markus 6 (TOBA)\nI. Hona lea Tuhan Jesus di huta Nasaret 1-6. II. Parsuruna di na sampuludua i 7-13. III. Ujung ni si Johannes pandidi 14-31. IV. Ditamuei Tuhan Jesus limaribu halak 32-44. V. Mardalan Ibana di tao i; sahatna tu luat Genesaret! 45-56.\n1(I.) Jadi hehe ma Ibana sian i, laho tu huta hagodanganna jala diihuthon angka siseanna ma Ibana.\n2Jadi jumpa ari Sabbat dipungka ma mangajari di parguruan, jadi longang ma roha ni natorop na umbegesa, angka ninna ma: Sian dia do i tu Ibana? Jala hapistaran dia do i na nilehon tu Ibana? Ai ulaon hagogoon do hope pinatupa ni tanganna!\n3Nda Ibana tukang i, tubu ni si Maria i, haha ni si Jakobus, Josep, Judas dohot Simon? Nda di lambungta angka ibotona? Jadi targasip ma nasida mida Ibana.\n4Alai ninna Jesus ma mandok nasida: Tung na so marsangap do panurirang ianggo di luat hagodanganna, di angka donganna sabutuha dohot di bagasna.\n5Jadi ndang tarpatupasa disi ulaon hagogoon, dungkon ni na niampehonna tanganna tu otik halak na hansitan, laho pamalum nasida.\n6Gabe longang ma rohana, ala so porsea nasida. Laos diliati ma angka huta di na saluat i mangajari.\n7(II.) Dung i dijou ma na sampuludua i jumonok, dipungka ma marsuru nasida marduadua, dilehon ma tu nasida huaso mamaksa angka tondi na hodar.\n8Jala diorai ma boanonnasida manang aha tu tongandalan, manang roti manang hajut, manang hepeng di hohos pe, nda holan tungkot.\n9Alai denggan do marsipatu hamu jala ndang jadi pangkeonmuna bajubaju dua, ninna.\n10Laos didok do tu nasida: Ia dung dibongoti hamu jabu, disi ma hamu mian, paima borhat muse.\n11Molo adong isi ni huta na so olo manjangkon hamu jala ndang ditangihon hatamu, tadingkon hamu ma i, laos pirpirhon hamu ma nang orbuk na lohot di totmuna, bahen panindangion tu nasida!\n12Jadi borhat ma nasida marjamita mandokkon paubahon roha.\n13Jala torop do sibolis dipabali nasida; lan na hansitan dimiahi gabe malum dibahen.\n14(III.) Jadi tarbege ma i tu raja Herodes, ai nunga tarbarita goar ni Jesus, pola didok: Nunga hehe si Johannes pandidi sian angka na mate; i do alana, umbahen parhagogoon sisongon i Ibana.\n15Adong ma na mandok si Elia do Ibana! Na asing muse mandok: Panurirang do Ibana suman tu angka panurirang najolo.\n16Alai anggo si Herodes, dung dibege i, sai ninna do: Si Johannes, naung hugotap i uluna, i do dipahehe.\n17Ai disuru si Herodes i do najolo na manangkup si Johannes dohot mangkurungkon siala si Herodias, pardihuta ni anggina si Pilippus, naung nilangkupna.\n18Ai didok si Johannes do tu si Herodes: Ndang jadi di ho anggi borumi!\n19Jala hosom ma roha ni si Herodias i di ibana; sai naeng bunuonna do ibana, alai ndang tarpatupasa.\n20Ai na mabiar do si Herodes mida si Johannes, ala na ditanda do ibana halak na tigor roha jala na bontor, jadi diondingi do ibana, jala bohabohaon do rohana umbege jamitana, huhut dihalomohon hatana.\n21Dung i jumpang ma ari na une, i ma ari hatutubu ni si Herodes, di na mambahen panganon ujuan ibana di angka na sangap dohot di angka induk ni soldadu ro di angka na raja sian halak Galilea.\n22Jadi bongot ma boru ni si Herodias tu bagasan manortor; jadi solo ma mata ni si Herodes dohot angka donganna disi, gabe didok raja i ma tu boru i: Pangido sian ahu manang dia lomo ni roham; lehononku do i tu ho!\n23Laos diuarihon do tu boruboru i: Manang dia pe sipangidoonmi, ro di na satonga ni harajaonki, sai na lehononku do!\n24Jadi ruar ma boruboru i mandok tu inangna: Aha ma pangidoonku? Jadi didok ibana ma: Ulu ni si Johannes pandidi ma!\n25Jadi humalaput ma ibana bongot tu adopan ni raja i, dipangido ma: Saonari ma lehon tu ahu di atas pinggan ulu ni si Johannes pandidi!\n26Marsak situtu ma roha ni raja i, alai ala ni angka uarina dohot ala ni angka na ginokkonna i, ndang olo ibana paujathon boruboru i.\n27Jala mamintor disuru raja i ma hupasna sada, didokkon ma ibana mangalap ulu ni si Johannes i. Gabe laho ma hupas i manggotap uluna di bagasan hurungan i.\n28Jala diboan ma uluna i di atas pinggan, dipasahat ma tu anak boru i, jala boruboru i ma mangalehonsa tu inangna.\n29Asa dung dibege angka sisean ni si Johannes na masa i, ro ma nasida, dibuat ma bangkena jala ditanom.\n30Dung i marpungu ma angka apostel i tu jolo ni Jesus, dipaboa ma tu Ibana sasude na niula jala na niajarhonnasida.\n31Gabe didok Ibana ma tu nasida: Sumurut ma hamu, tungkan na suhi an, pahosahon saotik! Ai torop do halak marlaho ro tu nasida; gari mangan, gari so sadihari.\n32(IV.) Dung i borhat ma nasida marparau sumurut tu inganan na suhi.\n33Jadi torop do marnida jala mananda nasida na borhat i, gabe sian darat ma marlojong nasida sian saluhut angka huta i pajolohon tusi.\n34Asa di na tardarat Jesus, diida ma punguan na bolon i, gabe asi ma rohana mida nasida, ai songon birubiru nasida na so marparmahan, gabe godang ma dipodahon tu nasida.\n35Jadi di na mareak bot ari, didapothon angka siseanna ma Ibana mandok: Na lungun do inganan on jala guling bot do nuaeng.\n36Pamuli ma nasida, asa sanga nasida tu angka lumban humaliang dohot tu angka huta manuhori sipanganonnasida.\n37Gabe didok Ibana ma mangalusi nasida: Lehon hamu ma nasida mangan! Jadi ro ma nasida: Asa hami nama laho manuhori roti arga duaratus uang silehononnami panganonnasida?\n38Alai didok ma tu nasida: Piga do roti na di hamu? Laho ma hamu manangkasi! Jadi dung diboto, didok ma: Lima do, angkup ni dua dengke!\n39Dung i didokkon ma nasida sudena hundul di duhutduhut na rata i, marsasapanganan.\n40Jadi marpanggungpanggung ma nasida hundul marsasaratus dohot marlimalimapulu.\n41Jala ditiop Ibana ma roti na lima i dohot dengke na dua i, ditailihon ma tu ginjang laho mamasumasu, dung i dibagi ma angka roti i, diparlehon ma tu angka siseanna, asa disagihon tu angka nasida; nang dengke na dua i pe dibagi do di nasida saluhutna.\n42Gabe mangan be ma sasudena i, jala bosur be do.\n43Jadi dipapungu nasida ma angka ebaeba, gok sampuludua ampang; songon i do taringot tu dengke i.\n44Ia torop ni na manganhon roti i, limaribu baoa do.\n45(V.) Dung i tagan paulakkon natorop i dope Ibana, mamintor didasdas ma angka siseanna mambongoti parauna, pajolohon tu bariba, tu Betsaida.\n46Jadi dung dipamuli nasida, laho ma Ibana tu dolok martangiang.\n47Jadi dung bot ari, di tonga tao do parau i; sasada Ibana nama di darat.\n48Jala diida ma tarsosak nasida na marluga i dibahen alogo na alo tu nasida, jadi didapothon ma nasida, di na martahuak manuk parjolo sahali; mardalan di sisik ni tao do Ibana, jala songon na naeng salpuanna nasida.\n49Alai marnida Ibana na mardalan di sisik ni tao i, dirimpu nasida tondi, pola mangangguhi.\n50Ai sude do nasida marnida Ibana jadi hatahutan be ma. Alai pintor dipanghulingi Ibana ma nasida, didok ma: Pos ma rohamuna! Ahu do on; unang ma hamu mabiar!\n51Laos manaek ma Ibana tu nasida tu bagasan parau i, dung i menak ma alogo i; gabe mansai tarhalomong situtu ma nasida.\n52Ai ndang mangarti dope nasida marningot roti i; pir do rohanasida.\n53Jadi taripar ma nasida tondongkon ni luat Genesaret jala dipadarat ma.\n54Jala dung ruar nasida sian paraunasida, manigor ditanda halak do Ibana.\n55Gabe humalaput ma nasida sian sandok luat na humaliang i, diusung ma angka na hansitan di podomanna be tu manang dia Ibana dibege nasida.\n56Asa laho mambongoti lumban manang huta manang sosor Ibana, disi ma dipeakkon di alamanna angka na hansitan i, jadi dielehelek do Ibana, asa diloas jamaonnasida nanggo rambu ni ulosna, jadi sude na manjamasa dipamalum.


Jesaya 8 | Alkitab TOBA\n← Jesaya 9\nJesaya 7 →\n8:1 Dung i ninna Jahowa ma mandok ahu: Buat di ho sada batu na balga sisuraton, jala surathon tusi dohot panurat ni jolma: Hatop martaban, tibu mamupusi.\n8:2 Jadi hubuat ma di ahu angka sitindangi na sintong: Malim Uria dohot Sakaria, anak ni si Jeberekia.\n8:3 Dung i sampur ma ahu tu panurirang boruboru i, jadi gabegabean ma ibana, jala manubuhon sada anak. Dung i ninna Jahowa ma mandok ahu: Bahen ma goarna: Si hotop martaban, tibu mamupusi.\n8:4 Ai tagan so diboto dakdanak i dope manjou ale amang manang ale inang, tarboan ma hamoraon ni Damaskus dohot tabantaban ni Samaria tu jolo ni raja sian Assur.\n8:5 Dung i diulahi Jahowa dope mandok tu ahu songon on:\n8:6 Ala marhu ni roha bangso on di aek Siloam, angka na ngernger mardalan, jala marlas ni roha mida si Resin dohot mida anak ni si Remalia.\n8:7 Dibahen i, ida ma, sai panangkohon ni Tuhan i dompak nasida batang aek angka na doras, jala na balga: I ma raja sian Assur ro di nasa hamuliaonna. Salpuanna ma sude angka bondarna, jala binsat ma sude pasirna.\n8:8 Jadi tolhas ma ibana ro di Juda, binsat ma ibana, jala sumar ro di rungkung, jala tutupon ni tampahan ni habongna sandok tanomi, ale Immanuel.\n8:9 Ogaoga ma hamu, ale angka bangso, huhut angka hitir, jala tangihon ma, sude hamu sian luat na dao! Mangkontas ma hamu, huhut angka hitir, mangkontas ma hamu tutu huhut angka hitir.\n8:10 Martuptup ma hamu, hape sundat do tuptupanmuna i, marsahata ma hamu, hape ndang tulus, ai Debata do dongannami.\n8:11 Ai songon on do hata ni Jahowa tu ahu, pola disoro tanganna ahu, palumbahon ahu, asa unang hudalani dalan ni bangso on, ninna do:\n8:12 Unang paihut hamu mandok jehe, ala jehe diehet bangso on, jala unang hatahuthon hamu hatahutonna i, jala unang tarsonggot hamu!\n8:13 Tagonan Jahowa Zebaot parbadiai hamu, jala ibana ma habiaranmuna, ibana ma hatondithon hamu.\n8:14 Ai ibana manjadi habadiaon dohot batu partuktuhan dohot batu partinggangan tu na dua bagas ni Israel, jala jaring dohot jorgong tu isi ni Jerusalem.\n8:15 Jadi torop sian nasida tartuktuk, jala tinggang, jala maropuk, jala tarjaring, jala tartangkup.\n8:16 Rahuti ma panindangion i, sahapi ma patik i di bagasan roha ni angka siseanku!\n8:17 Alai anggo ahu marpangkirimon tu Jahowa do naung manabunihon bohina maradophon pinompar ni si Jakkob, jala huhalungunhon ibana.\n8:18 Ida ma, ahu dohot dakdanak, angka na nilehon ni Jahowa tu ahu, bahen angka tanda dohot halongangan di tongatonga ni Israel, sian Jahowa Zebaot do i na marhabangsa di dolok Sion.\n8:19 Dibahen i molo didok nasida mandok hamu: Sungkunhon hamu tu angka pangarunding dohot tu angka hasandaran, angka na marhata i dohot marhusipi. Tung so tu Debatana sandiri nian bangso i marpanungkunan? Tung tu na mate ma sungkunon parsorion ni na mangolu i?\n8:20 Bahen patik dohot panindangion ma i! Molo so hombar tu hata on didok nasida, ndang tagamon idaonna buha siang ari.\n8:21 Jadi sai maotaot nasida di tano i mardok ni roha, jala haleonon, ia dung haleonon piripirion ma ibana jala diburai rajana dohot Debatana! Jala dibereng dompak ginjang.\n8:22 Jala dibereng dompak tano, jala ida ma hagogotan dohot haholomon, holom parnidaanna, jala borngin marimpotimpot manongtong diida.\n8:23 Alai ndang sai tongtong holom parnidaan ni tano na targogot i. Songon na pinajimputna i di tingki parjolo tano Zebulon dohot Naptali, suang songon i pasangaponna sogot dalan ni laut di bariba ni Jordan, luat hinaliangan ni angka bangso parbegu.


PANGUNGKAPON 20 - BIBLE & BUKU ENDE ONLINE\n20:1 Dung i huida ma sada surusuruan tuat sian banua ginjang, na maniop anak hinsu ni banua toru, jala rante na balga do di tanganna.\n20:2 Jadi ditangkup ma naga i, ulok na robi i, i ma sibolis jala setan, gabe dirante ma ibana leleng ni saribu taon.\n20:3 Laos didabu ma ibana tu banua toru, jala dihinsu jadi disahap tu atasna, unang be dililuhon angka bangso, paima salpu na saribu taon i. Dung salpu i, ingkon paluaon ibana sangombas na jempek.\n20:4 Dung i huida ma angka habangsa, angka dihunduli ma, dilehon ma tu nasida panguhumon; angkup ni i huida ma tondi ni angka na binunu ala ni panindangion di Jesus dohot ala ni hata ni Debata, i ma angka na so marsomba tu binatang i nang tu gombaranna, jala angka na so manjalo partinandaan i tu pardompahannasida pe. Na mangolu do nasida jala mangarajai rap dohot Kristus leleng ni saribu taon.\n20:5 Ia na mate, angka na asing, ndang mulak mangolu, paima salpu na saribu taon i. I ma haheheon parjolo!\n20:6 Na martua jala na badia do halak na martohap di haheheon na parjolo i; ndang marhuaso hamatean paduahon mangago nasida; na gabe malim ni Debata dohot Kristus do nasida, jala mangarajai rap dohot Ibana leleng ni na saribu taon i.\n20:7 Dung salpu na saribu taon i, malua ma sibolis i sian hurunganna.\n20:8 Jadi ruar ma ibana mangaliluhon angka bangso di na ualu desa ni tano on, i ma Gog dohot Magog, papunguhon nasida tu parmusuon; na sarihit na di laut do bilangannasida.\n20:9 Jala nangkok ma nasida tu adaran ni tano i, dihaliangi ma parsaroan ni angka na badia dohot huta na hinaholongan i, gabe madabu ma api sian banua ginjang; i do mangallang nasida.\n20:10 Jadi didabu ma sibolis i, na mangaliluhon nasida, tu laut api dohot barerang, tu inganan ni binatang dohot panurirang pargapgap i, asa dipaporsukporsuk arian dohot borngin, ro di salelenglelengna.\n20:11 Dung i huida ma sada habangsa na balga, na bontar dohot na hundul di atasna: Na maporus do tano dohot langit maradophon bohina, so adong be jumpang inganannasida.\n20:12 Dung i huida ma angka naung mate i, angka na metmet nang angka na balga, jongjong di jolo ni habangsa i; jadi diungkap ma angka buku. Dung i diungkap ma sada buku na asing, i ma buku hangoluan, gabe diuhumi ma angka na mate i marguru tu na tarsurat di bagasan angka buku i, hombar tu na niulanasida be.\n20:13 Dung i dilehon laut i ma angka na mate na disini, dilehon nang hamatean dohot banua toru i ma angka na mate na tiniopna, gabe diuhumi ma ganup, marguru tu na niulana be.\n20:14 Dung i didabu ma hamatean dohot banua toru tubagasan laut api i. I ma hamatean na paduahon; laut api i do i.\n20:15 Manang ise na so jumpang tarsurat di buku hangoluan i, i ma didabu tubagasan laut api i.


JEREMIA 17 - BIBLE & BUKU ENDE ONLINE\n17:1 Ia dosa ni Juda nunga tarsurat marpanurat bosi, marujung mata intan taruhir tu batu panuratan ni rohanasida dohot tu saluhut tanduk ni langgatannasida.\n17:2 Songon parningot ni angka anaknasida di angka langgatanna dohot di angka sombaonnasida, di toru ni hau na rata, di punsu ni dolok angka na timbo.\n17:3 Ia dolokku rap dohot tanona, sinamotmu ro di saluhut artamu lehononku ma i gabe tabantaban, nang angka panggungmu ala ni dosa angka na masa di saluhut parbalohanmu.\n17:4 Jadi pabalionna ma ho sian partalianmu na hulehon tu ho, bahenonku ma ho gabe hatoban ni musum di tano na so tinandam, ai nunga dipagalak hamu sada api di bagasan murukku, marnalanala ma i ro di saleleng ni lelengna.\n17:5 Songon on do hata ni Jahowa: Marjea ma baoa na marhaposan tu jolma, manang tu bolon ni botohonna, gabe dipasurut rohana sian Jahowa.\n17:6 Songon halak parbahudung di tano na mahiang do ibana, ndang tagamon idaonna ro na denggan i, jala maringan ibana di tano bangkalbangkal di halongonan, di tano na ansim na so hinundulan ni halak.\n17:7 Alai martua ma baoa na marhaposan tu Jahowa, jala Jahowa haporusanna dibahen.\n17:8 Tudos do ibana tu hau na sinuan di topi ni batang aek, jala manjarar uratna di lambung batang aek, jala ndang mabiar ibana molo ro hamohopon, jala tongtong rata bulungna, jala ndang holsoan ibana di taon haraharon, jala ndang mansohot marparbue.\n17:9 Tung na angkal situtu do roha ni jolma, jala na ganggu, tung ise ma na tuk mandodoisa?\n17:10 Ahu Jahowa do Sidodo roha, siuji piapia jala mangalehon tu ganup jolma hombar tu dalanna, hombar tu parbue ni pambahenanna.\n17:11 Songon manuk harangan na mamodomhon pira angka na so pinirahonna, songon i do halak na papunguhon arta sian dalan na so turut. Di parsitongaan ni angka arina, tadingkononna ma i jala di ujungna gabe halak na oto ibana.\n17:12 Oe habangsa ni hamuliaon, hatimboon sian mulamula, hajongjongan ni habadiaonnami!\n17:13 Ale Jahowa, ho do pangkirimon ni Israel! Saluhut angka na tumadingkon ho gabe tarurak; angka na marbalik sian ahu, ingkon tarsurat goarna tu tano, ala tinadingkonnasida mual ni aek hangoluan, i ma Jahowa.\n17:14 Sai ho ma pamalum ahu, ale Jahowa, asa tung malum huhilala; sai ho ma mangurupi ahu, asa tung dapotan pangurupion ahu, ai ho do pujipujionku.\n17:15 Ida ma, angka nasida mandok tu ahu: Didia do hata ni Jahowa i? Uaro ma nian nuaeng!\n17:16 Alai anggo ahu, ndang husonsonhon gabe parmahan ahu mangihuthon ho, jala ndang huhalomohon ari na marjea i, ho do umbotosa; hata na ruar sian bibirhu pe patar do i di jolo ni bohim.\n17:17 Unang tung gabe hasonggoton ho di ahu, ho do haporusanku di ari hasusaan.\n17:18 Ingkon tarurak nian angka na mangalele ahu, alai unang tarurak anggo ahu; ingkon tarsonggot nasida, alai unang tarsonggot anggu ahu, paro ma tu atasnasida ari hinamago, jala silompit dua hapipidomnasida i.\n17:19 Songon on do hata ni Jahowa tu ahu: Laho ma ho, tindang ma ho di bagasan bahal ni angka anak ni bangso i, marmeang muli sian i angka raja ni Juda, tongon tahe di bagasan saluhut angka bahal ni Jerusalem.\n17:20 Dung i dohononmu ma tu nasida: Tangihon ma hata ni Jahowa, hamu angka raja ni Juda, dohot sandok Juda ro di sude isi ni Jerusalem, angka na masuk sian angka bahal on.\n17:21 Songon on do hata ni Jahowa: Sai jamoti hamu ma tondimuna i, unang usung hamu siusungon di ari Sabbat, jala unang boan hamu sian angka bahal ni Jerusalem.\n17:22 Jala unang paruar hamu siusungon sian bagasmuna di ari Sabbat, jala unang bahen nanggo sada ulaon, sai parbadiai hamu ma ari Sabbat i, songon na hutonahon tu ompumuna.\n17:23 Alai ndang ditangihon nasida jala ndang dipaeleng pinggolna, lam dipajogal tahe tangkuhukna, unang marbinege, jala ndang dijalo pangajaran.\n17:24 Alai molo tung ditangihon hamu ahu, unang mamboan siusungon sian bahal ni huta on di ari Sabbat laho pabadiahon ari Sabbat i, unang dibahen hamu disi manang aha ulaon.\n17:25 Jadi bongot ma sian angka bahal ni huta on angka raja dohot angka induk, angka na hundul di habangsa ni si Daud, marsihundul di hureta dohot di hoda do nasida, dohot induknasida i, angka halak Juda dohot isi ni Jerusalem, jala ingananna huta on ro di saleleng ni lelengna.\n17:26 Ro do huhut sian angka huta ni Juda dohot sian humaliang Jerusalem dohot sian tano Benjamin dohot sian tano adaran dohot sian dolok dohot sian dangsina angka na mamboan pelean situtungon dohot sipotongon dohot sipanganon dohot daupa dohot pujipujian tu bagasan joro ni Jahowa.\n17:27 Alai molo so ditangihon hamu ahu laho pabadiahon ari Sabbat i taringot tu na mangusung siusungon dohot masuk sian angka bahal ni Jerusalem di ari Sabbat, pagalahonku ma sada api di bahalmuna gabe suda panganonna angka bagas bolon ni Jerusalem, jala ndang haintopan.


I Samuel 15 | Alkitab TOBA\n← I Samuel 16\n15:1 Dung i ninna si Samuel ma tu si Saul: Na sinuru ni Jahowa do ahu na jolo laho mamiahi ho bahen raja gumomgom bangsona Israel; on pe tangihon ma suara ni angka hata ni Jahowa.\n15:2 Boti hata ni Jahowa Zebaot: Marlulu ma Ahu taringot tu na binahen ni Amalek tu Israel, na niambatna di dalan uju di hananangkokna ruar sian Misir.\n15:3 On pe laho ma ho jala taluhon Amalek, jala haromhon nasida ro di saluhut na di nasida, jala unang olani nasida; ingkon bunuonmu do nang baoa ro di parompuan, nang dakdanak ro di posoposo, nang lombu ro di birubiru, nang unto ro di halode.\n15:4 Dung i ditingtingkon si Saul ma hata i tu bangso i, laos dibilangi nasida di Telem, dua ratus ribu halak parhantarhantar, jala sampulu ribu halak sian Juda.\n15:5 Dung i sahat ma si Saul tu huta ni Amalek, jala dibahen pangaropan di rura.\n15:6 Jadi didok si Saul ma tu halak Keni: Laho ma hamu sumurut, tuat ma hamu sian tongatonga ni halak Amalek, asa unang hurendephon hamu rap dohot nasida; ai nunga mardenggan basa anggo hamu tu sandok halak Israel, uju di hananangkoknasida ruar sian Misir. Jadi sumurut ma halak Keni sian tongatonga ni Amalek.\n15:7 Jadi ditaluhon si Saul ma Amalek i, olat ni Hevila sahat ro di Sur, marbalokkon Misir.\n15:8 Dung i ditangkup ibana ma anggo si Agag, raja ni Amalek songon i mangolu, dungkon ni luhut situan natorop i direndephon dohot podang.\n15:9 Alai diolani si Saul dohot bangso i do anggo si Agag ro di birubiru pamuean dohot lombu, ro di pahanpahanan angka na mokmok, angka anak ni birubiru pe, ro di sude na uli, ndang olo nasida mangarotongkon; alai anggo ugasan rentuk angka na roa i dirotongkon nasida do.\n15:10 Dung i ro ma hata ni Jahowa tu si Samuel songon on:\n15:11 Nunga husolsoli rohangku, apala tung hupampe ma si Saul bahen raja, ai nunga ditundali rohana Ahu, jala ndang dihajongjongkon angka hatangki. Jadi tarrimas situtu ma si Samuel, jala joujou ibana tu Jahowa manipat sabornginna i.\n15:12 Dung i dipasogot si Samuel ma hehe manogotna i manjumpangkon si Saul. Jadi tarbortik ma tu si Samuel dipaboa halak: Nunga sahat si Saul tu Karmel, jala ida ma, nunga pola dipatindang di ibana tanda parningotan sada, mamedu ibana muse jala taripar laho tuat tu Gilgal.\n15:13 Jadi dung sahat si Samuel tu si Saul, ninna si Saul ma tu ibana: Na pinasupasu ni Jahowa ma ho! Nunga huhajongjongkon hata ni Jahowa.\n15:14 Alai ninna si Samuel ma: Suara ni birubiru dia do i ulaning di bagasan pinggolhon, dohot suara ni lombu na hubege?\n15:15 Jadi ninna si Saul ma: Sian halak Amalek do i diboan nasida, angka na niolanan ni bangso i sian birubiru pamuean dohot lombu bahen pelean tu Jahowa Debatam, ianggo na teba i nunga hurotonghon hami.\n15:16 Dung i ninna si Samuel ma tu si Saul: Sae ma i! Asa hupabotohon tu ho na pinaboa ni Jahowa tu ahu naborngin. Jadi ninna si Saul ma tu ibana: Antong hatahon ma!\n15:17 Dung i ninna si Samuel ma: Nda songon on do, uju metmet ho di panimbangon ni roham, gabe induk ni angka marga ni Israel do ho, jala dimiahi Jahowa ho gabe raja gumomgom Israel?\n15:18 Jala disuru Jahowa ho tu dalan on, huhut didok: Laho ma ho jala rotongkon angka pardosa, halak Amalek i, jala marmusu ma ho dompak nasida, paima sun rendep nasida dibahen ho.\n15:19 Boasa tung so tangihononmu hata ni Jahowa, tung tagonan hape manahopi tabantaban ho dohot mambahen sogo ni roha ni Jahowa?\n15:20 Dung i ro ma hata ni si Saul tu si Samuel: Nunga hutangihon antong suara ni Jahowa, nunga pola hudalani dalan na sinuru ni Jahowa ahu, jala nunga huboan tuson si Agag, raja ni Amalek i, jala nunga pola hurotonghon halak Amalek i.\n15:21 Ia dibuat halak situan natorop i pe sian tabantaban i angka birubiru dohot lombu, angka na dumenggan sian sirotonghononhon hian, laho mamelehon tu Jahowa Debatam do di Gilgal.\n15:22 Dung i ninna si Samuel ma: Tung tagamon ma lomoan roha ni Jahowa mida pelean situtungon dohot sipanganon, asa mida panangihon di suara ni Jahowa? Ida ma, dumenggan do roha panangihon sian pelean sipotongon, jala dumenggan do marateatehon hata i, asa tabotabo sian birubiru tunggal.\n15:23 Ai doshon dosa pangarundingon do roha hatangkangon, jala hajahaton dohot pardebataon sileban sambing do na tarboan roha. Ala naung binolangkonmi hata ni Jahowa, ala ni nunga dibolongkon Ibana ho, asa unang be ho raja.\n15:24 Dung i ninna si Saul ma tu si Samuel: Nunga mardosa ahu, ala naung hulaosi tona ni Jahowa dohot angka hatami; ai mabiar do ahu mida situan natorop i, gabe huoloi soaranasida i.\n15:25 On pe, sai marpamuati ma roham mida dosangki, jala rap mulak ma hita, asa marsomba ahu tu Jahowa.\n15:26 Alai ninna si Samuel ma tu si Saul: Ndang mulak ahu rap dohot ho, ai nunga dibolongkon roham hata ni Jahowa, jala nunga dibolongkon Jahowa ho, asa unang be ho raja gumomgom Israel.\n15:27 Dung i humusor ma si Samuel naeng mardalan, gabe ditiop si Saul ma suhisuhi ni bajuna, pola maribak.\n15:28 Jadi ninna si Samuel ma tu ibana: Nunga dirampas Jahowa harajaon Israel sian ho sadarion, jala dilehon do i tu donganmu na dumenggan marroha sian ho.\n15:29 Angkupni ndang tagamon margapgap Haposan ni Israel manang tarsolsol bagi, ai ndada jolma Ibana, tung tarsolsol bagi.\n15:30 Dung i ninna si Saul ma: Nunga mardosa ahu nuaeng, alai sai pasangap ahu maradophon sintua ni bangsongki dohot maradophon Israel, rap muli ma hita, asa marsomba ahu tu Jahowa Debatam.\n15:31 Jadi mulak ma si Samuel mangihuthon si Saul, gabe marsomba ma si Saul tu Jahowa.\n15:32 Dung i ninna si Samuel ma: Boan hamu ma tu ahu si Agag, raja ni Amalek i. Jadi mardalan ma si Agag marhiras ni roha mandapothon ibana, pola didok hatana: Nunga tung mandao hapaeton ni hamatean!\n15:33 Dung i ninna si Samuel ma: Songon binahen ni podangmi papunu angka inaina, suang songon i do punu bahenon inangmu di tongatonga ni angka inaina. Dung i ditanggoi si Samuel ma si Agag di jolo ni Jahowa di Gilgal.\n15:34 Dung i laho ma si Samuel tu Rama; alai nangkok do anggo si Saul tu jabuna, tu Gibea-Saul.\n15:35 Jadi ndang be masipaidaan si Samuel dohot si Saul rasirasa ari hamamatena; alai sai diarsakkon roha ni si Samuel do si Saul i, ala naung tarsolsol bagi Jahowa, tung dipampe si Saul gabe raja gumomgom Israel.


4 Musa 31 / Bilangan 31 / 4 Mose 31 - hkbp.lagu-gereja.com | Lagu gereja HKBP | BUKU ENDE NOT ANGKA\nView : 1672 kali\n31:1 Dung i ro muse ma hata ni Jahowa tu Musa songon on:\n31:2 Ingkon martubol halak Israel bahenonmu tu halak Midian, dung salpu i ingkon papunguon ma ho tu bangsom.\n31:3 Jadi ninna si Musa ma tu bangso i songon on: Pillit hamu ma sian hamu baoa angka na laho marporang mandopang halak Midian mangalaluhon partubolan ni Jahowa tu halak Midian.\n31:4 Sasaribu halak sian ganup marga, sian sandok marga ni Israel tahe paborhatonmuna laho marporang.\n31:5 Jadi tarpillit ma sian halak Israel na marriburibu, sasaribu halak sian ganup marga, gabe sampulu dua ribu halak angka na pinillit tu parporangan.\n31:6 Jadi dipaborhat si Musa ma nasida saribu halak sian ganup marga tu parporangan, nasida dohot si Pinehas, anak ni malim Eleasar tu parporangan, huhut patioptiop angka ulaula na badia dohot angka sarune na marsoara toletole.\n31:7 Jadi marporang ma nasida dompak halak Midian, songon na tinonahon ni Jahowa tu si Musa, jala diraserasehon nasida do nasa baoa.\n31:8 Angkup ni halak angka na marragean i dibunu nasida huhut angka raja sian Midian, i ma: Si Evi dohot si Rekem dohot si Zur dohot si Hur dohot si Reba, na lima raja ni halak Midian, nang dohot si Bileam, anak ni si Beor dibunu nasida do marhitehite podang.\n31:9 Laos dapot diboan halak Israel angka parompuan ni halak Midian dohot dakdanaknasida; ditaban duduk huhut sandok dorbianasida, ugasannasida dohot artanasida.\n31:10 Jala saluhut hutanasida ro di sude ingananna dohot parbentenganna, suda do disurbu dohot api.\n31:11 Laos diboan nasida do nasa tabantaban nasa rampasan sian jolma dohot pinahan.\n31:12 Jala diboan nasida do tu si Musa dohot tu malim Eleasar dohot tu huria ni halak Israel angka na dapot tartangkup dohot ugasan rampasan ro di tabantaban tu parsaroan, tu adaran Moab martopihon Jordan, tondong ni Jeriko.\n31:13 Dung i ruar ma si Musa dohot malim Eleasar dohot sude induk ni huria i manomunomu nasida tu balian ni parsaroan i.\n31:14 Dung i tarrimas situtu ma si Musa mida partogi ni angka parangan i, mida angka induk ni sisaribu halak dohot sisaratus halak, angka na ro mulak sian parporangan.\n31:15 Dung i ninna si Musa ma tu nasida: Boasa tung pangoluonmuna sude parompuannasida i?\n31:16 Ida ma, angka nasida do gabe parbingkasan marbalik sian Jahowa mangihuthon tu Peor tinuturan ni si Bileam, gabe ro begu masa tu huria ni Jahowa.\n31:17 Dibahen i bunu hamu ma nasa dakdanak baoa dohot nasa parompuan, naung dung sampur tu sada baoa bunu hamu.\n31:18 Alai anggo nasa dakdanak boruboru, angka na so dung sampur tu sada baoa, pangolu hamu ma di hamu.\n31:19 Alai anggo hamu, ingkon marsaro hamu di balian ni parsaroan pitu ari lelengna; manang ise naung mambunu jolma jala manang ise naung manjama jolma na binunu i, ingkon urasonmuna dirimuna sian dosa di ari patoluhon dohot di ari papituhon, nang hamu nang sude jolma na dapot binoanmuna i.\n31:20 Jala nasa pangkean dohot nasa ulaula sian hulingkuling dohot nasa hapandean sian imput ni hambing dohot nasa ulaula hau, ingkon urasonmuna do.\n31:21 Dung i ro ma hata ni malim Eleasar mandok tu halak parporang, angka naung mulak sian parporangan: On do patik ni uhum naung tinonahon ni Jahowa tu si Musa:\n31:22 Ianggo sere, perak, tombaga, bosi, seng dohot simbora.\n31:23 Ro di saluhut na manahan di bagasan api, ingkon pabolushononmuna sian bagasan api, asa pita, alai ingkon urusan do huhut sian ramunna marhite aek pangurasion; alai nasa na so manahan di bagasan api, ingkon pabolushononmuna do sian aek.\n31:24 Ingkon sunsionmuna huhut pangkeanmuna di ari papituhon i, asa laos ias hamu, ipe asa jadi hamu masuk tu parsaroan i.\n31:25 Dung i ro muse hata ni Jahowa tu si Musa songon on:\n31:26 Surathon ma godang ni tabantaban dohot rampasan sian jolma dohot pinahan, ho dohot malim Eleasar ro di angka induk ni huria i marompuompu.\n31:27 Dung i bagi dua ma bahenonmu tabantaban i, satonga di halak parporang, angka na borhat tu tongtangan, na satonganari di sandok huria i.\n31:28 Dung i ingkon papulihonmu ma guguan di Jahowa sian halak parporang i, angka na borhat tu tongtangan, sada sian lima ratus nang sian jolma, lombu, halode dohot sian birubiru.\n31:29 Ingkon sian na satonga di nasida buatonmu jala lehononmu tu malim Eleasar bahen pelean tatingan tu Jahowa.\n31:30 Alai anggo sian na satonga na di halak Israel, ingkon buatonmu sada sian na limapulu, nang sian jolma, lombu, halode, dohot birubiru, sian sandok pinahan jala lehononmu tu halak Lepi, angka na mangaradoti ulaon di undungundung ni Jahowa.\n31:31 Jadi dibahen si Musa dohot malim Eleasar ma, songon na tinonahon ni Jahowa tu si Musa.\n31:32 Jadi godang ni tabantaban, so padohot tabantaban na so marhosa, angka na tinaban ni halak parporang i: Onom ratus pitupulu lima ribu birubiru.\n31:33 Pitupulu dua ribu lombu.\n31:34 Onompulu sada ribu halode.\n31:35 Ia torop ni parompuan, angka na so dung sampur tu baoa tolupulu dua ribu halak toropna.\n31:36 Jadi bilangan ni na satonga, jambar ni halak na borhat tu tongtangan, i ma tolu ratus tolupulu pitu ribu lima ratus birubiru.\n31:37 Jadi guguanna di Jahowa sian angka birubiru onom ratus pitupulu lima birubiru.\n31:38 Jala sian na tolupulu onom ribu lombu pitupulu dua guguanna tu Jahowa.\n31:39 Jala sian na tolupulu ribu lima ratus halode, onompulu sada guguanna tu Jahowa.\n31:40 Jala sian na sampulu onom ribu hosa ni jolma, tolupulu dua jolma guguanna tu Jahowa.\n31:41 Dung i dipasahat si Musa ma guguan i bahen pelean tatingan, jambar ni Jahowa tu malim Eleasar, songon na tinonahon ni Jahowa tu si Musa.\n31:42 Ia na satonganari na binuat ni si Musa sian halak parporang i, nilehonna tu halak Israel.\n31:43 Na satonganari jambar ni huria i, laos tolu ratus pitupulu tolu ribu lima ratus birubiru.\n31:44 Tolupulu onom ribu lombu.\n31:45 Tolupulu ribu lima ratus halode.\n31:46 Dohot sampulu onom ribu hosa ni jolma.\n31:47 Dung i dibuat si Musa ma sian na satonga jambar ni halak Israel i sada sian limapulu, nang sian jolma, nang sian pinahan, jala dilehon do i tu halak Lepi, angka na mangaradoti ulaon di undungundung ni Jahowa, songon na tinonahon ni Jahowa hian tu si Musa.\n31:48 Dung i ro ma jumonok tu si Musa angka partogi ni parangan marriburibu, angka induk ni sisaribu halak dohot sisaratus halak.\n31:49 Jala didok nasida ma tu si Musa: Nunga dibilangi angka naposom torop ni halak parporang angka na marpandapotan tu hami, jala ndang mago nanggo sahalak.\n31:50 Ala ni umbahen na huboan hami pelean tu Jahowa, ganup sian na dapot tanganna sian ulaula sere, leang di pat dohot di pargolangan, nang tintin dohot sibong dohot simata landus, asa mambahen pardengganan tu tondinami di adopan ni Jahowa.\n31:51 Dung i dibuat si Musa dohot malim Eleasar ma sere i sian nasida, luhut ulaula na marhapandean marragamragam.\n31:52 Jadi saluhut sere pelean tatingan, na binoannasida tu Jahowa sampulu onom ribu pitu ratus limapulu sekkel dokdokna, sian angka induk sisaribu halak dohot sisaratus halak.\n31:53 Angka baoa parporang pe ganup marrintahan be do.\n31:54 Dung i dibuat si Musa dohot malim Eleasar ma sere i sian induk ni sisaribu halak dohot sisaratus halak, jala diboan do i tu bagasan undungundung parluhutan i bahen parningotan di halak Israel di adopan ni Jahowa.\nPembalasan kepada orang Midian 31:1 TUHAN berfirman kepada Musa: 31:2 "Lakukanlah pembalasan orang Israel kepada orang Midian; kemudian engkau akan dikumpulkan kepada kaum leluhurmu." 31:3 Lalu berkatalah Musa kepada bangsa itu: "Baiklah sejumlah orang dari antaramu mempersenjatai diri untuk berperang, supaya mereka melawan Midian untuk menjalankan pembalasan TUHAN terhadap Midian. 31:4 Dari setiap suku di antara segala suku Israel haruslah kamu menyuruh seribu orang untuk berperang." 31:5 Demikianlah diserahkan dari kaum-kaum Israel seribu orang dari tiap-tiap suku, jadi dua belas ribu orang bersenjata untuk berperang. 31:6 Lalu Musa menyuruh mereka untuk berperang, seribu orang dari tiap-tiap suku, bersama-sama dengan Pinehas, anak imam Eleazar, untuk berperang, dengan membawa perkakas tempat kudus dan nafiri-nafiri pemberi tanda semboyan. 31:7 Kemudian berperanglah mereka melawan Midian, seperti yang diperintahkan TUHAN kepada Musa, lalu membunuh semua laki-laki mereka. 31:8 Selain dari orang-orang yang mati terbunuh itu, merekapun membunuh juga raja-raja Midian, yakni Ewi, Rekem, Zur, Hur dan Reba, kelima raja Midian, juga Bileam bin Beor dibunuh mereka dengan pedang. 31:9 Kemudian Israel menawan perempuan-perempuan Midian dan anak-anak mereka; juga segala hewan, segala ternak dan segenap kekayaan mereka dijarah, 31:10 dan segala kota kediaman serta segala tempat perkemahan mereka dibakar. 31:11 Kemudian diambillah seluruh jarahan dan seluruh rampasan berupa manusia dan hewan itu, 31:12 dan dibawalah orang-orang tawanan, rampasan dan jarahan itu kepada Musa dan imam Eleazar dan kepada umat Israel, ke tempat perkemahan di dataran Moab yang di tepi sungai Yordan dekat Yerikho. 31:13 Lalu pergilah Musa dan imam Eleazar dan semua pemimpin umat itu sampai ke luar tempat perkemahan untuk menyongsong mereka. 31:14 Maka gusarlah Musa kepada para pemimpin tentara itu, kepada para kepala pasukan seribu dan para kepala pasukan seratus, yang pulang dari peperangan, 31:15 dan Musa berkata kepada mereka: "Kamu biarkankah semua perempuan hidup? 31:16 Bukankah perempuan-perempuan ini, atas nasihat Bileam, menjadi sebabnya orang Israel berubah setia terhadap TUHAN dalam hal Peor, sehingga tulah turun ke antara umat TUHAN. 31:17 Maka sekarang bunuhlah semua laki-laki di antara anak-anak mereka, dan juga semua perempuan yang pernah bersetubuh dengan laki-laki haruslah kamu bunuh. 31:18 Tetapi semua orang muda di antara perempuan yang belum pernah bersetubuh dengan laki-laki haruslah kamu biarkan hidup bagimu. 31:19 Tetapi kamu ini, berkemahlah tujuh hari lamanya di luar tempat perkemahan; setiap orang yang telah membunuh orang dan setiap orang yang kena kepada orang yang mati terbunuh haruslah menghapus dosa dari dirinya pada hari yang ketiga dan pada hari yang ketujuh, kamu sendiri dan orang-orang tawananmu; 31:20 juga setiap pakaian dan setiap barang kulit dan setiap barang yang dibuat dari bulu kambing dan setiap barang kayu haruslah disucikan." 31:21 Lalu berkatalah imam Eleazar kepada para prajurit, yang telah pergi bertempur itu: "Inilah ketetapan hukum yang diperintahkan TUHAN kepada Musa. 31:22 Hanya emas dan perak, tembaga, besi, timah putih dan timah hitam, 31:23 segala yang tahan api, haruslah kamu lakukan dari api, supaya menjadi tahir; tetapi semuanya itu haruslah juga disucikan dengan air penyuci; dan segala yang tidak tahan api haruslah kamu lalukan dari air. 31:24 Lagipula kamu harus mencuci pakaianmu pada hari yang ketujuh, supaya kamu tahir, dan kemudian bolehlah kamu masuk ke tempat perkemahan." Mengenai jarahan 31:25 TUHAN berfirman kepada Musa: 31:26 "Hitunglah jumlah rampasan yang telah diangkut, yang berupa manusia dan hewan -- engkau ini dan imam Eleazar serta kepala-kepala puak umat itu. 31:27 Lalu bagi dualah rampasan itu, kepada pasukan bersenjata yang telah keluar berperang, dan kepada segenap umat yang lain. 31:28 Dan engkau harus mengkhususkan upeti bagi TUHAN dari para prajurit yang keluar bertempur itu, yakni satu dari setiap lima ratus, baik dari manusia, baik dari lembu, dari keledai dan dari kambing domba; 31:29 dari yang setengah yang telah didapat mereka haruslah engkau mengambilnya, lalu menyerahkannya kepada imam Eleazar, sebagai persembahan khusus bagi TUHAN. 31:30 Tetapi dari yang setengah lagi yang untuk orang Israel lain haruslah engkau mengambil satu ambilan dari setiap lima puluh, baik dari manusia, baik dari lembu, dari keledai dan dari kambing domba, jadi dari segala hewan, lalu menyerahkan semuanya kepada orang Lewi yang memelihara Kemah Suci TUHAN." 31:31 Kemudian Musa dan imam Eleazar melakukan seperti yang diperintahkan TUHAN kepada Musa. 31:32 Adapun rampasan, yakni yang masih tinggal dari apa yang telah dijarah laskar itu berjumlah: enam ratus tujuh puluh lima ribu ekor kambing domba 31:33 dan tujuh puluh dua ribu ekor lembu, 31:34 dan enam puluh satu ribu ekor keledai, 31:35 selanjutnya orang-orang, yaitu perempuan-perempuan yang belum pernah bersetubuh dengan laki-laki, seluruhnya tiga puluh dua ribu orang. 31:36 Yang setengah yang menjadi bagian orang-orang yang telah keluar berperang itu jumlahnya tiga ratus tiga puluh tujuh ribu lima ratus ekor kambing domba, 31:37 jadi upeti bagi TUHAN dari kambing domba itu ada enam ratus tujuh puluh lima ekor; 31:38 lembu-lembu tiga puluh enam ribu ekor, jadi upetinya bagi TUHAN ada tujuh puluh dua ekor; 31:39 keledai-keledai tiga puluh ribu lima ratus ekor, jadi upetinya bagi TUHAN ada enam puluh satu ekor; 31:40 dan orang-orang enam belas ribu orang, jadi upetinya bagi TUHAN tiga puluh dua orang. 31:41 Lalu Musa menyerahkan upeti yang dikhususkan bagi TUHAN itu kepada imam Eleazar, seperti yang diperintahkan TUHAN kepada Musa. 31:42 Yang setengah lagi yang menjadi bagian orang Israel lain, yang dipisahkan Musa dari bagian orang-orang yang telah berperang itu, 31:43 yaitu yang setengah yang menjadi bagian umat yang lain itu: domba-domba tiga ratus tiga puluh tujuh ribu lima ratus ekor, 31:44 lembu-lembu tiga puluh enam ribu ekor, 31:45 keledai-keledai tiga puluh ribu lima ratus ekor, 31:46 dan orang-orang enam belas ribu orang. 31:47 Lalu Musa mengambil dari yang setengah yang menjadi bagian orang Israel lain itu satu ambilan dari setiap lima puluh, baik dari manusia baik dari hewan, kemudian menyerahkan semuanya kepada orang Lewi yang memelihara Kemah Suci, seperti yang diperintahkan TUHAN kepada Musa. 31:48 Lalu mendekatlah para pemimpin tentara, yakni kepala-kepala pasukan seribu dan kepala-kepala pasukan seratus, kepada Musa 31:49 serta berkata kepadanya: "Hamba-hambamu ini telah menghitung jumlah prajurit yang ada di bawah kuasa kami dan dari mereka tidak ada seorangpun yang hilang. 31:50 Sebab itu kami mempersembahkan sebagai persembahan kepada TUHAN apa yang didapat masing-masing, yakni barang-barang emas, gelang kaki, gelang tangan, cincin meterai, anting-anting dan kerongsang untuk mengadakan pendamaian bagi nyawa kami di hadapan TUHAN." 31:51 Maka Musa dan imam Eleazar menerima dari mereka emas itu, semuanya barang-barang tempaan. 31:52 Dan segala emas persembahan khusus yang dipersembahkan mereka kepada TUHAN, yakni yang dari pihak kepala-kepala pasukan seribu dan kepala-kepala pasukan seratus, ada enam belas ribu tujuh ratus lima puluh syikal beratnya. 31:53 Tetapi prajurit-prajurit itu masing-masing telah mengambil jarahan bagi dirinya sendiri. 31:54 Setelah Musa dan imam Eleazar menerima emas itu dari pihak kepala-kepala pasukan seribu dan kepala-kepala pasukan seratus, maka mereka membawanya ke dalam Kemah Pertemuan sebagai peringatan di hadapan TUHAN untuk mengingat orang Israel. 31:1 Und der HERR redete mit Mose und sprach: 31:2 Räche die Kinder Israel an den Midianitern, daß du darnach dich sammelst zu deinem Volk. 31:3 Da redete Mose mit dem Volk und sprach: Rüstet unter euch Leute zum Heer wider die Midianiter, daß sie den HERRN rächen an den Midianitern, 31:4 aus jeglichem Stamm tausend, daß ihr aus allen Stämmen Israels in das Heer schickt. 31:5 Und sie nahmen aus den Tausenden Israels je tausend eines Stammes, zwölftausend gerüstet zum Heer. 31:6 Und Mose schickte sie mit Pinehas, dem Sohn Eleasars, des Priesters, ins Heer und die heiligen Geräte und die Halldrommeten in seiner Hand. 31:7 Und sie führten das Heer wider die Midianiter, wie der HERR dem Mose geboten hatte, und erwürgten alles, was männlich war. 31:8 Dazu die Könige der Midianiter erwürgten sie samt ihren Erschlagenen, nämlich Evi, Rekem, Zur, Hur und Reba, die fünf Könige der Midianiter. Bileam, den Sohn Beors, erwürgten sie auch mit dem Schwert. 31:9 Und die Kinder Israel nahmen gefangen die Weiber der Midianiter und ihre Kinder; all ihr Vieh, alle ihre Habe und alle ihre Güter raubten sie, 31:10 und verbrannten mit Feuer alle ihre Städte ihrer Wohnungen und alle Zeltdörfer. 31:11 Und nahmen allen Raub und alles, was zu nehmen war, Menschen und Vieh, 31:12 und brachten's zu Mose und zu Eleasar, dem Priester, und zu der Gemeinde der Kinder Israel, nämlich die Gefangenen und das genommene Vieh und das geraubte Gut ins Lager auf der Moabiter Gefilde, das am Jordan liegt gegenüber Jericho. 31:13 Und Mose und Eleasar, der Priester, und alle Fürsten der Gemeinde gingen ihnen entgegen, hinaus vor das Lager. 31:14 Und Mose ward zornig über die Hauptleute des Heeres, die Hauptleute über tausend und über hundert waren, die aus dem Heer und Streit kamen, 31:15 und sprach zu ihnen: Warum habt ihr alle Weiber leben lassen? 31:16 Siehe, haben nicht dieselben die Kinder Israel durch Bileams Rat abwendig gemacht, daß sie sich versündigten am HERRN über dem Peor und eine Plage der Gemeinde des HERRN widerfuhr? 31:17 So erwürget nun alles, was männlich ist unter den Kindern, und alle Weiber, die Männer erkannt und beigelegen haben; 31:18 aber alle Kinder, die weiblich sind und nicht Männer erkannt haben, die laßt für euch leben. 31:19 Und lagert euch draußen vor dem Lager sieben Tage, alle, die jemand erwürgt oder Erschlagene angerührt haben, daß ihr euch entsündigt am dritten und am siebenten Tage, samt denen, die ihr gefangen genommen habt. 31:20 Und alle Kleider und alles Gerät von Fellen und alles Pelzwerk und alles hölzerne Gefäß sollt ihr entsündigen. 31:21 Und Eleasar, der Priester, sprach zu dem Kriegsvolk, das in den Streit gezogen war: Das ist das Gesetz, welches der HERR dem Mose geboten hat: 31:22 Gold, Silber, Erz, Eisen, Zinn und Blei 31:23 und alles was das Feuer leidet, sollt ihr durchs Feuer lassen gehen und reinigen; nur daß es mit dem Sprengwasser entsündigt werde. Aber alles, was das Feuer nicht leidet, sollt ihr durchs Wasser gehen lassen. 31:24 Und sollt eure Kleider waschen am siebenten Tage, so werdet ihr rein; darnach sollt ihr ins Lager kommen. 31:25 Und der HERR redete mit Mose und sprach: 31:26 Nimm die Summe des Raubes der Gefangenen, an Menschen und an Vieh, du und Eleasar, der Priester, und die obersten Väter der Gemeinde; 31:27 und gib die Hälfte denen, die ins Heer gezogen sind und die Schlacht getan haben, und die andere Hälfte der Gemeinde. 31:28 Du sollst aber dem HERRN heben von den Kriegsleuten, die ins Heer gezogen sind, je fünf Hunderten eine Seele, an Menschen, Rindern, Eseln und Schafen. 31:29 Von ihrer Hälfte sollst du es nehmen und dem Priester Eleasar geben zur Hebe dem HERRN. 31:30 Aber von der Hälfte der Kinder Israel sollst du je ein Stück von fünfzigen nehmen, an Menschen, Rindern, Eseln und Schafen und von allem Vieh, und sollst es den Leviten geben, die des Dienstes warten an der Wohnung des HERRN. 31:31 Und Mose und Eleasar, der Priester, taten, wie der HERR dem Mose geboten hatte. 31:32 Und es war die übrige Ausbeute, die das Kriegsvolk geraubt hatte, sechsmal hundert und fünfundsiebzigtausend Schafe, 31:33 zweiundsiebzigtausend Rinder, 31:34 einundsechzigtausend Esel 31:35 und der Mädchen, die nicht Männer erkannt hatten, zweiunddreißigtausend Seelen. 31:36 Und die Hälfte, die denen, so ins Heer gezogen waren, gehörte, war an der Zahl dreihundertmal und siebenunddreißigtausend und fünfhundert Schafe; 31:37 davon wurden dem HERRN sechshundertfünfundsiebzig Schafe. 31:38 Desgleichen sechsunddreißigtausend Rinder; davon wurden dem HERRN zweiundsiebzig. 31:39 Desgleichen dreißigtausend und fünfhundert Esel; davon wurden dem HERRN einundsechzig. 31:40 Desgleichen Menschenseelen, sechzehntausend Seelen; davon wurden dem HERRN zweiunddreißig Seelen. 31:41 Und Mose gab solche Hebe des HERRN dem Priester Eleasar, wie ihm der HERR geboten hatte. 31:42 Aber die andere Hälfte, die Mose den Kindern Israel zuteilte von den Kriegsleuten, 31:43 nämlich die Hälfte, der Gemeinde zuständig, war auch dreihundertmal und siebenunddreißigtausend fünfhundert Schafe, 31:44 sechsunddreißigtausend Rinder, 31:45 dreißigtausend und fünfhundert Esel 31:46 und sechzehntausend Menschenseelen. 31:47 Und Mose nahm von dieser Hälfte der Kinder Israel je ein Stück von fünfzigen, sowohl des Viehs als der Menschen, und gab's den Leviten, die des Dienstes warteten an der Wohnung des HERRN, wie der HERR dem Mose geboten hatte. 31:48 Und es traten herzu die Hauptleute über die Tausende des Kriegsvolks, nämlich die über tausend und über hundert waren, zu Mose 31:49 und sprachen zu ihm: Deine Knechte haben die Summe genommen der Kriegsleute, die unter unsern Händen gewesen sind, und fehlt nicht einer. 31:50 Darum bringen wir dem HERRN Geschenke, was ein jeglicher gefunden hat von goldenem Geräte, Ketten, Armgeschmeide, Ringe, Ohrenringe und Spangen, daß unsere Seelen versöhnt werden vor dem HERRN. 31:51 Und Mose samt dem Priester Eleasar nahm von ihnen das Gold von allerlei Geräte. 31:52 Und alles Goldes Hebe, das sie dem HERRN hoben, war sechzehntausend und siebenhundertfünfzig Lot von den Hauptleuten über tausend und hundert. 31:53 Denn die Kriegsleute hatten geraubt ein jeglicher für sich. 31:54 Und Mose mit Eleasar, dem Priester, nahm das Gold von den Hauptleuten über tausend und hundert, und brachten es in die Hütte des Stifts zum Gedächtnis der Kinder Israel vor dem HERRN.\n4 Musa 32 / Bilangan 32 / 4 Mose 32


Josua 17 | Alkitab TOBA\n← Josua 18\nJosua 16 →\n17:1 Maruli partalian dohot marga Manasse marhite sian rujiruji, ai ibana do buhabaju ni si Josep; di si Mahir buhabaju ni si Manasse, ama ni si Gilead dilehon Gilead dohot Basan ala baoa sialo musu ibana.\n17:2 Angka anak ni si Manasse na asing pe maruli do marsuhusuhu, angka anak ni si Abieser, angka anak ni si Helek, angka anak ni si Asriel, angka anak ni si Sekem, angka anak ni si Heper dohot angka anak ni Semida. I ma angka anak ni si Manasse tubu ni si Josep, angka baoa marsuhusuhu.\n17:3 Alai anggo di si Zelapehat anak ni si Heper, anak ni si Gilead, anak ni si Mahir tubu ni si Manasse ndang adong anakna, holan angka boru do; jala on do goar ni angka boruna: Malala, Noah, Hoglah, Milka dohot Tirza.\n17:4 Dung i laho ma nasida manopot tu jolo ni malim Eleasar, dohot tu jolo ni si Josua, anak ni si Nun, dohot tu jolo ni angka induk, angka ninna ma: Martona do Jahowa tu si Musa, ingkon lehonon tu hami sada partalian di tongatonga ni angka ibotonami. Jadi dilehon ma tu nasida sada partalian di tongatonga ni angka hahaanggi ni amanasida i, hombar tu tona ni Jahowa.\n17:5 Alai anggo Manasse maruli sampulu partalian di ruar di tano Gilead dohot Basan, angka na di bariba ni Jordan.\n17:6 Ai maruli partalian angka boru ni Manasse di tongatonga ni angka anakna; ianggo tano Gilead di angka anak ni si Manasse na asing do dilehon.\n17:7 Ia parbalohan ni Manasse olat ni Aser tungkan Mikhmetat na di jolo ni Sikem, jala laho parbalohanna tungkan siamun sahat ro di pangisi ni Entappua.\n17:8 Di Manasse do nian tano Tappua; alai anggo tano Tappua marbalokkon Manasse di angka anak ni si Epraim do.\n17:9 Dung i tuat parbalohanna tu sunge Kana, tungkan dangsina sian sunge i. Di Epraim do angka huta i di tongatonga ni huta ni Manasse. Alai anggo parbalohan ni Manasse tungkan utara sian sunge i, jala partalpahanna tungkan laut.\n17:10 Tano tungkan dangsina di Epraim, jala tano tungkan utara di Manasse, gabe laut parbalohanna; manihir tu Aser do tungkan utara, jala manihir tu Isasar tungkan habinsaran.\n17:11 Jadi tu Manasse ma di Isasar dohot di Aser Betsean ro di sosorna, dohot Ibleam ro di sosorna, dohot angka pangisi ni Dor ro di sosorna, dohot angka pangisi ni Endor ro di sosorna, dohot angka pangisi ni Taanak ro di sosorna, dohot angka pangisi ni Megiddo ro di sosorna, tolu luat do i.\n17:12 Alai ndang tarsoluk halak Manasse angka huta i, gabe laos dihalomohon halak Kanaan maringan di tano i.\n17:13 Alai dung lam marhuaso halak Israel, gabe dirodi ma halak Kanaan i, alai ndang anggo tung dionjar nasida.\n17:14 Dung i ro ma hata ni angka anak ni si Josep tu si Josua, angka ninna ma: Boasa tung holan sada partalian dohot sada bagian lehononmu tu ahu bahen parjambaranku, ai bangso na torop do ahu tahe, dipasupasu Jahowa ahu rasirasa nuaeng.\n17:15 Jadi ninna si Josua ma tu nasida: Molo bangso na torop ho hape antong nangkok ma ho tu tombak, jala rabi di ho disi, di tano ni halak Perisi dohot Repaim, molo tung masompithu di ho di dolok Epraim.\n17:16 Jadi ninna angka anak ni si Josep ma: Ndang tagamon tuk di hami tano dolok i; jala marhureta bosi do sude halak Kanaan, angka na maringan di tano pea angka na di Betsean ro di sosorna nang angka na maringan di rura Jisreel.\n17:17 Dung i didok si Josua ma tu pinompar ni si Josep, tu Epraim dohot tu Manasse, songon on: Bangso na torop do ho, jala marhuaso bolon do ho, ndang maruli partalian ho.\n17:18 Ingkon dolok i do di ho, ai tombak do i, ingkon rabionmu do i, jala di ho do angka partalpahanna, ai onjaronmu do halak Kanaan i, atik pe marhureta bosi nasida, jala parhuaso.


LFRDB6 - REDOUANE BOUGHERABA Du ven. 25 mars au mar. 14 juin 2022, THEATRE FEMINA à BORDEAUX\nDu ven. 25 mars au mar. 14 juin 2022


I MUSA 42 - BIBLE & BUKU ENDE ONLINE\n42:1 Alai dung diida si Jakkob, adong eme di tano Misir, ninna ma mandok angka anakna i: Boasa sai masiberengan hamu?\n42:2 Dung i didok ma: Adong hubege eme di tano Misir, tuat ma hamu tusi margalas di hita sian i, asa mangolu hita, gabe unang mate.\n42:3 Jadi tuat ma angka haha ni si Josep na sampulu halak i laho margalas eme sian tano Misir.\n42:4 Alai anggo si Benjamin, anggi ni si Josep i, ndang dipaborhat si Jakkob rap dohot angka hahana i, ai ninna do: Atek tung beha adong marana.\n42:5 Dung i sahat ma angka anak ni si Israel margalas rap dohot angka pargalas na asing, ai di tano Kanaan pe nunga masa haleon.\n42:6 Alai si Josep do pangarajai di luat i, ibana do sigadisi eme tu sude isi ni tano i. Asa dung sahat angka haha ni si Josep i, manungkap ma nasida tu tano, marsomba tu ibana.\n42:7 Jadi dung diida si Josep angka hahana i, gabe ditanda ma nasida, alai mangindung ma ibana maradophon nasida, jala didok hata na horas tu nasida, ninna ma mandok nasida: Sian dia hamu ro? Jadi didok nasida ma: Sian tano Kanaan do, naeng manuhor sipanganon.\n42:8 Asa ditanda si Josep do angka hahana i, alai anggo ibana ndang ditanda nasida.\n42:9 Jadi diingot si Josep ma nipi, angka na niipina taringot tu nasida, gabe didok ma mandok nasida: Pangkahap do hamu naeng mangarigop bungbung ni tano on; umbahen na ro hamu.\n42:10 Alai ninna nasida ma mandok ibana: Ndangana ale rajanami! Na ro manuhor sipanganon do angka naposomon.\n42:11 Anak ni sahalak do hami sudena, na burju do hami, ndang dung pangkahap angka naposomon.\n42:12 Alai ninna si Josep ma mandok nasida: Ndangana, naeng mangarigop bungbung ni tano on do hamu umbahen na ro.\n42:13 Jadi ninna nasida ma: Sampulu dua do nian hami angka naposomon, angka na martinodohon, anak ni sada halak di tano Kanaan, tading di lambung ni amanta ianggo siampudan i sadari on, alai anggo na sada ndang disi be.\n42:14 Dung i ninna si Josep ma mandok nasida: I ma na hudok i tu hamu: Pangkahap do hamu!\n42:15 On ma pangujianku tu hamu: Songon sintongna mangolu raja Firaun, molo tagamon meret hamu sian on, nda jolo ro anggimuna siampudan i tuson.\n42:16 Suru hamu ma sahalak sian hamu, mangalap anggimuna i, tu hurungan ma anggo hamu, asa huuji hatamuna i, manang na adong haburjuon di hamu; alai molo soada i, songon sintongna mangolu raja Firaun, pangkahap do hamu.\n42:17 Jadi dipatop ma nasida tu sada hurungan tolu ari lelengna.\n42:18 Alai jumpang patoluarihon, ninna si Josep ma mandok nasida: Boti ma bahen hamu, asa mangolu hamu, ai huhabiari do Debata.\n42:19 Molo halak na burju hamu, sahalak ma sian hamu tading tarhurung di hurunganmuna on, laho ma ianggo hamu, manaruhon eme i, sipanganon ni hamu na sapanganan.\n42:20 Dung i boan hamu ma anggimuna siampudan i tu ahu, asa hinahaporseaan hatamuna i, jala unang mate hamu. Jadi dibahen nasida ma songon i.\n42:21 Alai masisolsolan ma nasida: Tongon do, pardosa do hita tu angginta i, ai itaida do ponjot ni rohana i, uju diparajarajai hita, alai ndada itatangihon; ala ni do umbahen na ro tu hita hagogotan on.\n42:22 Jadi ninna si Ruben ma mangalusi nasida: Nda hudok hian do tu hamu: Unang mardosa hamu tu dakdanak i, alai ndang ditangihon hamu hatangki; asa sapata ni mudarna i huhut manginona tu hita.\n42:23 Alai ndang diboto nasida tung diantusi si Josep hata i, ai marsipadas hata do si Josep mangangkupi nasida.\n42:24 Dung i mangkatai ditundali si Josep ma nasida, laos tangis diulahi muse mandompakkon nasida, mangkulingkon nasida, ditangkup ma sian nasida si Simeon marningot ibana di adopannasida.\n42:25 Dung i didokkon si Josep ma ision panuhuhannasida i dohot eme, jala paulahon peraknasida tu panuhuhanna be, jala lehonon tu nasida bohal di dalan, jadi dibahen ma songon i tu nasida.\n42:26 Dung i dipampeakkon nasida ma emenasida i tu halodenasida i, jadi borhat ma nasida sian i.\n42:27 Hape diungkap na sahalak ma panuhuhanna di parbornginan mangalehon gagaton tu halodena, gabe diida ma perakna i, talpe di siboanonna i.\n42:28 Jadi didok ma mandok angka donganna i: Mulak do hepengku, ida hamu ma huhut di siboanonkon, gabe marseto ma rohanasida jala mabiar situtu, angka didok be ma tu donganna: Aha do on ulaning, na binahen ni Debata tu hita.\n42:29 Dung i tolhas ma nasida tu tano Kanaan, tu si Jakkob, amanasida i, dialualuhon ma tu ibana luhutna na masa i tu nasida, angka ninna ma:\n42:30 Poran di pangkuling ni raja ni tano i tu hami, songon pangkahap mangkahapi tano i hami, di rohana.\n42:31 Alai na burju do hami, i do hudok hami tu ibana, ndang dung pangkahap hami.\n42:32 Sampulu dua do hami, anak ni amanta, angka na martinodohon; ndang disi be ianggo na sada, di lambung ni amanta dope ianggo siampudan i, di tano Kanaan.\n42:33 Jadi didok raja ni tano i ma mandok hami: Botima i, asa huboto manang na burju hamu: Tading ma sada sian hamu di lambungkon, boan hamu ma panganon ni na di huta, mardalan ma hamu!\n42:34 Dung i boan hamu ma anggimuna siampudan i tu ahu, asa huboto, ndada pangkahap hamu, na burju do hamu hape; hulehon pe donganmuna on tu hamu, datdati hamu margalasi tu tano on.\n42:35 Tole nasida mangarungkari panuhuhannasida i, gabe diida be ma puro parhepenganna di panuhuhanna be. Jadi dung diida nasida dohot amanasida i angka parhepengannasida i, mabiar ma nasida.\n42:36 Dung i ninna si Jakkob, amanasida i, mandok nasida: Na punu ma ahu bahenonmuna! Si Josep ndang be disi, si Simeon pe, ndang be disi, dohot do si Benjamin naeng buatonmuna! Luhutna i marpungu tu ahu.\n42:37 Alai ninna si Ruben ma mandok amana i: Anakku na dua i ma bunu, molo tung so mulak ibana huboan tu ho; tu tanganku ma ibana pasahat, sai na mulak ibana tu ho boanonku.\n42:38 Alai ninna ibana ma: Ndang jadi tuat anakku rap dohot hamu, ai nunga mate hahana i, sasada ibana na ma tading; atek tung beha adong parmaraanna di dalan sibolusonmuna i, jadi tu toru ni situmandok na ma ahu na ubanon on taruhononmuna, bahenon ni dokdok ni roha.\n42:39 Alai lam marpotir ma haleon di tano i.


MARSIURUPAN ANGKOLA-MANDAILING: JAMITA MINGGU, 5 SEPTEMBER 2010\nJAMITA MINGGU, 5 SEPTEMBER 2010\nINDA MARDIA IMBAR DI DEBATA\nMINGGU XIV DUNG TRINITATIS\nJamita : BA RASUL 10 : 28 – 34\nSibasaon : PAMUNGKAAN 21 : 22 – 34\nBaenon ni Angka Rasul on bolas do dohonon tarsongon buku lanjutan ni Injil Lukas. Harana na manulis sejarah barita nauli on pe si Lukas do. Na mamaritahon taringot tu parkarejoan ni Tondi Porbadia di bagasan diri ni Jesus dohot di bagasan diri ni angka Rasul (Kis.16:7). Jadi satutuna tulisan Lukas dohot buku Baenon ni Angka Rasul inda patorangkon carito pambaenean ni jolma (rasul), tapi parkarejoan Tuhan Jesus do na markarejo di bagasan Tondi Parbadia.\nDi buku on pasal 1-12 taringot tu parkarejoan ni si Petrus, dung i pasal 13-28 taringot tu parkarejoan ni si Paulus dina laho mamaritahon hata ni Debata. Si Petrus dicaritahon rasul na markarejo di kalangan halak Jahudi tapi anggo Paulus dicaritahon rasul na markarejoi tu luar ni halak Jahudi. Tapi haru pe songon in khusus pasal 10 on dipataridahon parkarejoan ni Rasul Petrus tu halak luar Jahudi i ma tu si Kornelius dohot keluargana (perwira Roma).\nAy. 28-29. Si Petrus ro tu bagas ni si Kornelius, harana opat ari na salpu disuru Tondi Parbadia do si Kornelius anso mangundang si Petrus tu bagasna. Dung lalu si Petrus di bagas i didok ma : “Diboto hamu do, na so tola do halak Jahudi hara ni ugamo ni halahi mardongan dohot angka bangso na asing sanga masuk tu bagas ni halahi. Tapi madung dipatidahon Debata tu au, na so tola dokkononku hodar sanga haram sanga na ise pe”. Dungi di uduti ia “Memang tutu do inda tola masuk halak Jahudi tu bagas ni halak kafir, tapi inda berlaku be i di angka na porsaya tu Jesus”. Pandohan ni si Petrus on tontu gabe sada si jop ni roha do di halahi, angke nada adong parbedaan ni jolma di jolo ni Debata. Nada be alangan halahi tu si Petrus halak Jahudi i madung tola rap mangan, sude marnida angka dongan jolma sebagai haha-anggi (saudara). “Harani i do inda kaboratan au di pio hamu tu son”. Tradisi ni halak Jahudi na mambedahon angka jolma madung diterobos Injil Kristus.\nHarani i taboto do, kesulitan utama laho mamaritahon hata ni Debata i ma hara ni parbolat-bolatan na adong ditonga-tonga ni jolma i sandiri. Parbolat-bolatan ido na diterobos ni Jesus. Diterobos Ia do parbolatan ni jolma dohot Debata, songon i muse parbolatan ni jolma dohot donganna sandiri anso gabe sada halahi laho mamuji Debata di bagasan keragaman ni latar belakang dohot ngolu na be.\nAy. 30 – 32. Dungi dipatangkas si Petrus, aha do maksud ni si Kornelius mangundang ibana tu bagasna. Jawaban ni si Kornelius tarida hita dison jelas madung gabe halak na porsaya do ibana tu Jesus, tapi segan dope ibana laho pajonokkon dirina dohot halak Jahudi nadung porsaya tu Jesus, hara ni latar belakangnia dohot keluargana inda halak Jahudi. Dungi dipatorang ia songon dia Tondi Parbadia marsuru anso mangontang si Petrus tu bagasna di hatiha martangiang di ari nasalpu. Jana alus ni tangiang i didok suruan i, sombana tu Debata madung di jagit, jala disuru anso di alap si Petrus tu huta Yope anson dipatorang ia hata ni Debata tu halahi.\nAy. 3 “Sannari madung di son hami sude diadopan ni Debata, jara rade mambege aha do na di parentahon ni Debata tu hami”. Jeges sajo pandohan i : “ma dison hami di adopan ni Debata” pandohan on pataridahon hadirionna dohot sude na adong di bagas i, sian awal madung mempersiapkan diri manjagit dohot mangoloi sanga aha pe na dipasahat ni Debata marhite si Petrus. Dihaporsayai ia do bahaso aha sajo na dipalalu ni si Petrus tu halahi na sian Debata do i. Dungi didok muse “aha do na ditonahon Debata tu hami”. Dianggap ia do si Petrus utusan ni Debata na pasahatkon tonaNa tu halahi. Harani i sebelum ro si Petrus madung bahat dipapungu ia jolma di bagasan bagasna na berlainan bangso dohot latar belakang anso dohot halahi mambege tona na giot palaluon ni si Petrus i.\nAy. 34. Dung i mandok hata ma si Petrus, “Saonnari tangkas ma huastui, na sarupa do hape sude jolma di ida Debata”. Parlagutan ni angka jolma na marlatarbelakang berbeda rap mampangkilalahon parkarejoan ni Tondi na mamunculkon pangakuon bahaso Jesus do Tuhan. Jala mur tangkas tarida kebebasan ni Debata laho mangalehen pasupasuna tu sude angka bangso. Perbedaan Jahudi dohot na so Jahudi inda porlu diadopan ni Debata, harana tu sude bangso madung ditawarkon haluaan na di bagasan goar ni Tuhan Jesus. Jesus gabe Tuhan ni sude bangso.\nParbatu ni Tondi i, madung mulai dirasahon di hatiha ra jolma i manjagit Jesus gabe sipalua di ibana. Jana i muse do na markarejo di bagasan parpunguan ni halahi. Sada parmulaan na di bagasan tondi nuaeng mulai marsaksi di bagasan roha ni halahi be, gabe tarbuka roha ni halahi tu hasintongan hara ni barita na di palalu ni si Petrus i. Dungi marparbatu ma tondi i di bagasan ngolu ni halahi be (bnd 1 Kor. 12, 1 Kor. 14, Gal. 5 : 22 – 23)\nHarani i marhite turpuk on tarida hita bahaso Tondi Parbadia i “memimpin” jolma sian sude latar belakang gabe angka dakdanak ni Debata. Harani i ma pararat hata ni Debata sebagai sarana kesaksian ni halak Kristen inda bisa didok sebagai hasil karya ni jolma, tapi hasil karya ni Tondi di bagasan hadirion ni jolma i sandiri. Kesimpulan on mangandalhon bahaso kesaksian inda produk akal budi, materi, strategi organisasi dohot kreatifitas ni jolma tapi karejo ni Debata di bagasan diri ni halak na porsaya. Ido muse do na markarejo di hadirion ni si Petrus, Kornelius dohot angka dongan ni halahi di bagas ni si Kornelius i.\nSarupa do hita dohot si Kornelius na manjagit haluaan sian Jesus marhite barita na di palalu ni angka naposo ni Debata. Sekalius muse do hita gabe Petrus masa kini na martugas mamaritahon haluaan di bagasan Jesus Kristus marhite pikiran, hata dohot pambaenanta be, na gabe sorminan karejo ni Tondi Parbadia di bagasan dirinta marsada-sada. Harani i jagit ma tondi i markarejo di bagasan pikiran, parhataan dohot pambaenanta anso monang hita mandalani ngolunta jala marsangap Debata marhite – hite hita.\nDisada hatiha adong ma sada ina na mansai tobang jana pogos situtu, madung rambon parnidaanna, tapi haru pe songon i naringgasan do inanta i laho mamaritahon hata ni Debata. Asal mangkatai dohot halak inda lupa ia laho manggomoskon pinomatna sada ayat hata ni Debata. Topet di samping bagas nia i maringanan do muse sada ina na mabalu na bahat dapotan tean-teanan sian sinondukna. Jotjot do nian inanta naburju on pasaharkon hata ni Debata dohot paingotkon anso unang lupa mar Tuhan Jesus dohot tu gareja, jana didok do “sumurung do pasu-pasu tu namabalu”. Asing do alus ni namabalu i, anggo so hugos-goskon tangankon aha do panganon ni anakki, harana sigop do dialap Tuhan i amangna. Jana gabe didok do inantai na pabadia-badiahon.\nDi ari poken kehe ma inanta i tu poken, jongjong ma ia di jolo ni toko pakean, di ida ia ma sada dadaboru disi torus matua jongjong, inda mangkuling. Didok rohana ma, “kesempatan ma di au on laho pasahatkon pinomatna saotik hata ni Debata tu inanta na sai jonjong on, harana muda huida cara parkebaya na i Karisten do inanta on”. Dungi dipangkulingkon ia ma inanta i jana dipasahat ma piga - piga ayat hata ni Debata. Inda diboto ia na patung do hape na jongjong di jolona harana tung mansai rambon parnidaanna harani tobangna.\nKabotulan lewat ma ina namabalu tetanggana i, mangincahi ninna ma “oppung, ma piga noli hudok muda mar Tuhan Jesus ulang pabadia-badiahon gabe songon halak na rittik, indi ma bo patung pe ma dohot di jamitai ho”. Sobar do inanta na matobang i mangalusi haru pe songon na dangol pangkilalaanna, ninna ma “gumonan dope au mamaritahon hata ni Debata tu patung bisu, daripada au sandiri bisu inda ra pasahatkon dohot mangkarejohon hata ni Debata”. Inda sadia honok nari, bangkrut ma sude usaho ni inanta na mabalu i, inda adong haporusanna anggo so holan Tuhan Jesus, ujung na gabe rap ma halahi sapartinaonan.\nHarani i adong dope dilehen Debata sinaloan, hatiha dohot gogo di hita sonogon si Petrus, ta baritahon ma hata ni Debata marhite sasude panggulmiton ni ngolunta.\nPdt. GP. Simbolon, S.Th\nResort Labuhan Batu\nJAMITA MINGGU, 12 SEPTEMBER 2010\nJAMITA MINGGU, 19 SEPTEMBER 2010\nJAMITA MINGGU, 26 SEPTEMBER 2010\nJAMITA MINGGU, 3 OKTOBER 2010\nJAMITA MINGGU, 10 OKTOBER 2010


I RAJA-RAJA 19 - BIBLE & BUKU ENDE ONLINE\n19:6 Ro ma hata ni Jesaya tu nasida mandok: Songon on do dohononmuna tu tuanmuna i: Songon on do hata ni Jahowa: Unang ho mabiar maradophon hata angka naung binegem, angka naung niinsakkon ni angka naposo ni raja sian Assur, palea Ahu.\n19:7 Ida ma, Ahu ma mangalehon tu bagasan rohana sada tondi, asa begeonna barita jala mulak tu tanona, asa Ahu mangaragehon ibana marhitehite podang di bagasan tanona sandiri.\n19:8 Dung i mulak ma si Rabsake, gabe marmusu dompak Libna raja ni Assur i didapot; ai nunga tarbortik hian tu pinggolna naung borhat ibana sian Lakis.\n19:9 Jala dibege barita taringot tu si Tirhaka, raja sian Kus didok halak: Ida ma, nunga borhat ibana laho marmusu dompak ho! Jadi diulahi ma marsuru angka suruanna manopot si Hiskia mandok:\n19:10 Songon on ma dok hamu tu si Hiskia, raja sian Juda: Unang olo ho paotootoon ni Debatam, na pinangasahonmu mandok: Ndang tagamon pasahatonna Jerusalem tu bagasan tangan ni raja sian Assur.\n19:11 Ida ma, nunga dibege ho na binahen ni angka raja sian Assur tu sude angka luat laho mangarendephon angka i, ia ho hape, tung tagamon ma ho malua?\n19:12 Tung adong ma angka debata ni bangso parbegu na tuk paluahon nasida, angka na siniaphon ni angka daompung, i ma Gozan, Haran, Resep dohot angka anak ni Eden, angka na maringan di Telasar?\n19:13 Didia nuaeng raja sian Hamat dohot raja sian Arpad dohot raja sian huta Separwaim, Hena dohot Iwa?\n19:14 Jadi dibuat si Hiskia ma surat i sian tangan ni angka suruani, jala dijaha, dung i nangkok ma ibana tu joro ni Jahowa, jala dipaherbang raja Hiskia ma surat i di adopan ni Jahowa.\n19:15 Dung i martangiang ma si Hiskia tu Jahowa: Ale Jahowa, Debata ni Israel, na marhabangsahon angka kerubim, sasada Ho do Debata ni saluhut harajaon di tano on, Ho do na tumompa langit dohot tano on!\n19:16 Sai paeleng ma pinggolmu, ale Jahowa, jala tangihon! Sai patonggor ma matam, ale Jahowa, jala ida, jala tangihon sude hata ni si Sanherib, angka na tinonahonna i laho mangarehei Debata na mangolu i.\n19:17 Tongon tahe, ale Jahowa, nunga nian disiaphon angka raja sian Assur saluhut angka bangso parbegu dohot luatnasida i.\n19:18 Jala nunga ditimpalhon tu api angka debatanasida i, ai ndang tongon debata angka i, jadijadian ni tangan ni jolma do tahe, hau dohot batu, umbahen disiaphon angka i.\n19:19 On pe, ale Jahowa, Debatanami, sai palua ma hami sian tanganna, asa tung mananda saluhut harajaon di tano on, paboa sasada Ho do Debata, ale Jahowa!\n19:20 Dung i marsuru suruanna ma si Jesaya, anak ni si Amos manopot si Hiskia mandok tu ibana: Songon on do hata ni Jahowa, Debata ni Israel: Anggo naung pinangidom sian Ahu taringot tu si Sanherib, raja sian Assur, nunga hutangihon.\n19:21 On do hata na tinonahon ni Jahowa dompak ibana: Mamaus jala mangarehe mida ho do namarbaju boru Sion i, mangupir do ia ulu ni boru Jerusalem sian pudim.\n19:22 Ise tahe naung nireheanmu jala nielesanmu? Jala dompak ise dipangiar ho soaram, jala mamaus matam dompak ginjang? Dompak na badia ni Israel do tahe!\n19:23 Marhite sian pamangan ni angka naposom dielesi ho Tuhan i, jala nimmu do: Binahen ni hinadeak ni angka huretangku, ahu manaek tu ginjang ni angka dolok, tu partalpahan ni Libanon, asa hutaba angka hau Ares na timbo i, dohot angka marantina na dumenggan i, jala tolhas ahu tu punsuna, tu tombak hasoloanna.\n19:24 Nunga huhali jala huinum aek na pulik, jala nunga huarsik marhitehite palak ni pathu sude sunge ni Misir.\n19:25 Ndang dung dibege ho dope naung songon i hubahen sian na robi, di angka ari na galia hujadihon i? Nuaeng pe asa huparo, ingkon siap bahenonmu angka huta na gonting bahen timbunan batu.\n19:26 Jala angka pangisina i partangan na so marnangon i, ingkon tarsonggot do jala tarurak; ingkon manjadi duhutduhut di ladang do nasida dohot ingkau rata, songon ri tu angka tarup, jala antinganoon eme tagan so bibi dope.\n19:27 Nunga huboto hian hundulanmu dohot haruruarmu dohot habobongotmu dohot pangogaogaonmu dompak Ahu.\n19:28 Ala na mangoga ho dompak Ahu, jala tolhas tu pinggolhu hajungkatonmu, jadi bahenonku ma harihir tu igungmu dohot kokang tu bibirmu, jala toguonku ma ho mulak sian dalan haroroanmi.\n19:29 Jala on ma partinandaan di ho: Panganonmu ma sataon on eme sagak dohot di taon paduahon, alai anggo patolutaonhon manabur ma hamu jala manggotil jala manuan porlak anggur jala panganonmu parbuena.\n19:30 Jala datdatan ni angka na malua sian pinompar ni Juda, angka pasipasina i ma marurat tu toru jala marparbuehon parbue tu ginjang.\n19:31 Ai sian Jerusalem do ruar pasipasi dohot angka na malua sian dolok Sion. Hamuruhon ni Jahowa Zebaot patupahon songon i.\n19:32 Dibahen i, songon on do hata ni Jahowa taringot tu raja sian Assur: Na so tupa ibana bongot tu huta on manang siorhononna tusi nanggo sada sumbia, manang dapothononna marlombulombu, manang bahenonna hubu humaliang huta i.\n19:33 Ingkon sian dalan haroroanna ibana mulak, alai anggo tu huta on na so tupa ibana bongot, ninna Jahowa.\n19:34 Ai ingkon Ahu mangondingi huta on laho paluahon, ala ni Ahu dohot ala ni naposongku si Daud.\n19:35 Dung i laos di borngin na sasada i, ruar ma suruan ni Jahowa, jala dibunu di parsaroan ni Assur saratus ualupulu lima ribu halak. Jadi dung hehe nasida sogot manogotna i, ida ma, saluhut nasida nunga gabe bangke.\n19:36 Jadi borhat ma si Sanherib, raja sian Assur laho mulak, laos maringan ibana di Ninive.\n19:37 Jadi uju na marsomba ibana di bagasan joro ni Nisrok debatana i, ro ma si Adramelek dohot si Sar-Eser, angka anakna i mambunu ibana marhitehite podang, dung i maporus ma nasida tu tano Ararat. Jadi si Esarhaddon, anakna i, bangkit raja singkatna.


5 Handphone Populer di Masa Lalu | Demonmagz Blog\n← 9 Negara Yang Tidak Pernah Terjajah\nAlasan Mengapa Huruf Huruf di Keyboard Diacak →\nPosted on April 19, 2012, in Unik dan Aneh and tagged artikel, handphone, nokia, terbaik, terlaris. Bookmark the permalink.\tTinggalkan komentar.


JOSUA 22 - BIBLE & BUKU ENDE ONLINE\n22:1 Uju i ma dipapungu si Josua ma halak Ruben, Gad dohot satonga marga Manasse.\n22:2 Didok ma mandok nasida: Nunga diradoti hamu saluhut na tinonahon ni si Musa, naposo ni Jahowa tu hamu, jala nunga ditangihon hamu suarangku taringot tu saluhutna na hutonahon i tu hamu.\n22:3 Ndang ditadingtading hamu hahaanggimuna, nunga pola na sai laon rasirasa sadarion, jala nunga burju diradoti hamu tona ni Jahowa, Debatamuna i.\n22:4 Ia nuaeng nunga marhasonangan hahaanggimuna i dibahen Jahowa, Debatamuna i, hombar tu bagabagana i tu nasida, on pe muli ma hamu nuaeng tu undungundungmuna, tu tano partalianmuna i, na nilehon ni si Musa, naposo ni Jahowa, tu hamu di bariba ni Jordan.\n22:5 Asa burju situtu hamu mangaringkoti patupahon hombar tu tona dohot tu patik, na tinonahon ni si Musa, naposo ni Jahowa, tu hamu: Mangkaholongi Jahowa, Debatamuna i, dohot marparange di saluhut angka dalanna, huhut mangaradoti angka tonana, jala marsihohot tu Ibana, huhut mangoloi Ibana sian nasa rohamuna dohot sian nasa tondimuna.\n22:6 Dung i dipasupasu si Josua ma nasida, jala dipamuli asa laho nasida tumopot undungundungnasida be.\n22:7 Alai anggo tu na satonga marga Manasse, nunga dilehon si Musa hian partalian di Basan, jala tu na satonganari nunga dilehon si Josua rap dohot angka hahaanggina di hasundutan ni Jordan, dingkan laut. Jadi dung dipamuli si Josua nang nasida tu undungundungnasida be, jala dipasupasu nasida.\n22:8 Ninna ma tu nasida songon on: Mararta godang do hamu muli tu undungundungmuna dohot marpinahan na deak situtu, marperak, marsere, martombaga, marbosi dohot marulos mansai godang; antong sai bagi hamu ma tabantaban sian musumuna i rap dohot hahaanggimuna.\n22:9 Dung i mulak ma pinompar ni si Ruben, si Gad dohot satonga Manasse, tumadingkon halak Israel sian Silo na di tano Kanaan laho tu tano Gilead, tumopot tano partaliannasida, naung sahat tu nasida hian, hombar tu hata ni Jahowa marhite sian si Musa.\n22:10 Jadi dung sahat nasida tu luat ni Jordan, angka na di tano Kanaan, dipauli pinompar ni si Ruben, si Gad dohot satonga marga Manasse disi sada langgatan martopihon Jordan, na bolon idaon.\n22:11 Dung i tarbortik ma tu halak Israel, didok halak: Ida ma, nunga pola dipauli pinompar ni si Ruben, si Gad dohot satonga marga Manasse sada langgatan tondong ni tano Kanaan di luat angka mardonokkon Jordan paiparipar dohot halak Israel.\n22:12 Jadi dung dibege halak Israel barita i, marluhut ma sandok huria ni halak Israel tu Silo martahi nangkok laho mamorang nasida. III\n22:13 Dung i disuru halak Israel ma manopot pinompar ni si Ruben, si Gad dohot satonga marga Manasse tu tano Gilead malim Pinehas, anak ni si Eleasar.\n22:14 Angkupni sampulu induk donganna, sada induk sian ganup marga Israel marompuompu, ganup nasida ihutan di nasida na samarga di tongatonga ni halak Israel marriburibu.\n22:15 Jadi dung tolhas nasida tu pinompar ni si Ruben, si Gad dohot satonga marga Manasse tu tano Gilead, gabe marhata dohot nasida songon on:\n22:16 Boti hata ni sandok huria ni Jahowa Pangoseon dia do i, na mangosei hamu dompak Debata ni Israel, umbahen marbalik hamu sadarion sian Jahowa, di na pinaulimuna di hamu sada langgatan laho manggunturi sadarion dompak Jahowa.\n22:17 Maotikku dope huroha di hita hajahaton ni Peor, na so taruras dope hita sian i rasirasa sadarion gabe masa begu di huria ni Jahowa.\n22:18 Marbalik muse hamu sadarion sian Jahowa, hape molo manggunturi hamu sadarion dompak Jahowa marronirimas ma Ibana marsogot tu sandok huria ni Israel.\n22:19 Alai molo tung ramun tano partalianmuna i, ro hamu taripar tu tano partalian ni Jahowa, ojahan ni undungundung ni Jahowa, asa maruli partalian hamu di tongatonganami, alai unang hamu manggunturi dompak Jahowa dohot dompak hami di na pinaulimuna di hamu sada langgatan, pulik sian langgatan ni Jahowa Debatanta i.\n22:20 Nda mangose do si Agan, anak ni si Jara, marhite sian ugasan na hona harom, gabe masa torutoru tu sandok huria Israel? Jala ndada sasada ibana mate ala hajahatonna.\n22:21 Jadi ninna pinompar ni si Ruben, si Gad dohot satonga marga Manasse mangalusi angka induk ni Israel marriburibu.\n22:22 Debata, Debata Jahowa; Debata, Debata Jahowa, Ibana umbotosa, Israel pe ingkon botoonna do: Molo tung manggunturi hami dompak Jahowa, manang naeng marbalik, unang ma Ho manolongi hami sadarion.\n22:23 Molo tung hupauli hami sada langgatan di hami, asa naeng marbalik sian Jahowa, manang molo tung naeng mamelehon pelean situtungon manang sipanganon hami di atasna, manang molo tung naeng mamelehon angka pelean hamauliateon hami di atasna, Jahowa ma marlulu dompak hami!\n22:24 Molo so balik sian holso ni rohanami, umbahen hubahen hami songon i mandok: Marsogot haduan dohonon ni pinomparmuna ma tu pinomparnami songon on: Aha do parsaoranmuna tu Jahowa, Debata ni Israel!\n22:25 Batang aek Jordan on do parbolatan na binahen ni Jahowa parholangannami tu hamu, ale pinompar ni si Ruben dohot si Gad, ndang parjambar anggo hamu di Jahowa! Jadi taiton ni pinomparmuna maon pinomparnami, unang marhabiaran tu Jahowa.\n22:26 Dibahen i hudok hami ma: Itapauli ma di hita sada langgatan, ndada bahen pamelean ni pelean situtungon manang sipotongon.\n22:27 Ingkon bahen sitindangi nian langgatanon di hita dohot di pinomparta sogot, paboa na masuk hami marulaon tu Jahowa di jolona marhite sian peleannami situtungon dohot sipotongon dohot hamauliateon, asa unang dohonon ni pinomparmuna sogot tu pinomparnami: Ndang parjambar anggo hamu di Jahowa!\n22:28 Jadi hudok hami ma: Molo tung songon i dohononnasida sogot tu hami dohot tu pinomparnami, gabe dohononta ma: Bereng hamu ma sumansuman ni langgatan di Jahowa naung binahen ni ompunami, ndada bahen pamelean ni pelean situtungon manang sipotongon, ingkon bahen sitindangi do i di tongatonganta.\n22:29 Dao ma i sian hami, anggo tung manggunturi hami dompak Jahowa, manang marbalik sian Jahowa sadarion, laho paulihon sada langgatan bahen pamelean ni pelean situtungon manang sipanganon manang sipotongon pe, pulik sian langgatan ni Jahowa, Debatanta i, na jongjong di jolo ni undungundungna.\n22:30 Jadi dung dibege malim Pinehas dohot angka induk ni huria i dohot induk ni Israel marriburibu, angka na rap dohot ibana, hata angka na pinaboa ni pinompar ni si Ruben, si Gad dohot si Manasse, gabe denggan rohanasida umbegesa.\n22:31 Dung i ninna malim Pinehas, anak ni si Eleasar ma tu pinompar ni si Ruben, si Gad dohot si Manasse: Apala sadarion ma hutanda hami paboa Jahowa di tongatonganta, ala so naeng mangose hamu dompak Jahowa marhite sian pambaenanon. Hamu do tardok paluahon halak Israel sadarion sian tangan ni Jahowa.\n22:32 Dung i ditadingkon malim Pinehas, anak si Eleasar dohot angka induk i ma pinompar ni si Ruben dohot si Gad, mulak sian tano Gilead tu tano Kanaan mandapothon halak Israel, mamboan barita i tu nasida.\n22:33 Jadi denggan hata i di roha ni halak Israel, laos mamujimuji Debata halak Israel i, jala ndang be disangkap rohanasida naeng nangkok mamorangi nasida, laho mangago tano i, na niinganan ni pinompar ni si Ruben dohot si Gad.\n22:34 Dung i dibahen pinompar ni si Ruben dohot si Gad ma goar ni langgatan i: Sitindangi, ai ninna do: Langgatanon ma sitindangi di holangholangta, paboa Jahowa do Debata.\nLabel: Alkitab Bahasa Batak, JOSUA, Padan Na Robi


PANGUHUM 4 - BIBLE & BUKU ENDE ONLINE\n4:1 Alai dung mate si Ehud, diulahi halak Israel muse mangulahon sogo ni roha ni Debata.\n4:2 Dibahen i digadishon Jahowa ma nasida tu tangan ni si Jabin, raja ni halak Kanaan, na mangarajai di Hazor, jala partogi ni paranganna, i ma si Sisera, na maringan di Haroset ni angka parbegu.\n4:3 Dung i mangangguhi ma halak Israel tu Jahowa, ai tung siaratus hureta bosi di rajai, jala dirupa halak Israel mambahen uhum gogo tu nasida, duapulu taon lelengna.\n4:4 Uju i ma si Debora, sada panurirang boruboru, jolma ni si Lappido, panguhum di Israel.\n4:5 Maringan do ibana di toru ni harambir Debora, di parholangan ni Rama dohot Betel, di dolok Epraim, gabe nangkok ma halak Israel mandapothon ibana laho maruhum.\n4:6 Dung i disuru si Debora ma suruanna marhara tu si Barak, anak ni si Abinoam sian Kades di Naptali, jala didok tu ibana: Nda nunga martona Jahowa, Debata ni Israel, songon on: Borhat ma ho, laho tu dolok Tabor, jala uluhon ma sampuluribu halak sian pinompar ni Naptali dohot Zebulon.\n4:7 Jala Ahu manjumpangkon tu ho, tu batang aek Kison, si Sisera partogi ni parangan ni si Jabin, ro di huretana dohot paranganna, jala Ahu pasahathon ibana tu tanganmi.\n4:8 Dung i ninna si Barak ma tu ibana: Molo didongani ho ahu, ba laho ahu; alai molo so ho mandongani ahu, ndang laho ahu.\n4:9 Jadi ninna si Debora ma: Hudongani pe ho, alai ndada ho marbarita di dalan sidalananmu, ai tu tangan ni sada parompuan pasahaton ni Jahowa si Sisera. Jadi borhat ma si Debora, jala mardalan rap dohot si Barak tu Kedes.\n4:10 Dung i dipaluhut si Barak ma halak Zebulon dohot Naptali tu Kedes, gabe nangkok ibana mardalan pat udur dohot sampuluribu halak; nangkok dohot si Debora rap dohot ibana.\n4:11 Alai anggo si Heber, marga Keni, nunga mamulik hian sian halak Keni, sian pinompar ni si Hobab, simatua doli ni si Musa, jala nunga dipajongjong undungundungna sahat ro di hau ara di Zaannim marjonokkon Kedes.\n4:12 Jadi tarbortik ma tu si Sisera, nunga nangkok si Barak, anak ni si Abinoam, tu dolok Tabor.\n4:13 Dung i dipaluhut si Sisera ma nasa huretana, siaratus hureta bosi, ro di saluhut paranganna niuluhonna sian Haroset ni angka parbegu tu batang aek Kison.\n4:14 Alai ninna si Debora ma tu si Barak: Borhat ma ho, ai laos di ari on do pasahaton ni Jahowa si Sisera tu tanganmu, nda Jahowa sandiri do borhat manguluhon ho? Jadi tuat ma si Barak sian dolok Tabor, jala sampuluribu halak mangihuthon tu ibana.\n4:15 Jadi ditaluhon Jahowa ma si Sisera, ro di saluhut huretana dohot sandok paranganna marhitehite podang ni si Barak, laos mijur si Sisera sian huretana, gabe maporus mardalan pat.\n4:16 Dung i dieak si Barak ma huretai dohot sandok parangan i sahat ro di Haroset ni angka parbegu, jadi marragean ma sandok parangan ni si Sisera dibahen podang, ndang adong teba nanggo sada halak.\n4:17 Alai maporus do ianggo si Sisera mardalan pat tu undungundung ni si Jael, jolma ni si Heber, marga Keni, ai mardemak do si Jabin, raja sian Hazor tu pinompar ni si Heber, marga Keni.\n4:18 Jadi ruar ma si Jael manomunomu si Sisera, jala didok ma tu ibana: Sai tuli ma ho, ale rajanami sian jabungku, unang ho mabiar, jadi tuli ibana masuk tu undungundungna i, laos dibulusani ibana dohot hain panas.\n4:19 Dung i ninna si Sisera ma tu nasida: Nia inang aek i otik inumonku, ai mauas do ahu. Jadi dibungka nasida ma isian ni susu, jala dilehon ibana minum, laos dibulusani muse.\n4:20 Dung i ninna si Sisera tu nasida: Jongjong ma ho tu pintu ni undungundung i, dung i molo tung ro baoa usouso tu ho: Adong do jolma disi? Gabe dohononmu ma: Ndang adong manang ise.\n4:21 Dung i dibuat si Jael ma, jolma ni si Heber, marga Keni, labang ni undungundung i sada, dibuat dohot nanggar sada di tanganna, jala disisipi ibana, dung i dilabangkon ma labangi tu bagasan parsontinganna, laos pajal tu tano i, laos derem anggo si Sisera dibahen lojana, jadi mate ibana.\n4:22 Alai di na mangeak si Barak di si Sisera i, ruar ma si Jael manjumpangkon ibana, laos ninna tu ibana: Ro ma ho, asa hupatuduhon tu ho baoa na niluluanmi. Jadi dung masuk ibana tu undungundung i, ida ma bustang ia si Sisera mate, jala labangi di bagasan parsontinganna.\n4:23 Asa dipajimput Debata ma si Jabin, raja sian Kanaan di ari na sasada i, diadopan ni halak Israel.\n4:24 Dung i lam leleng, lam posi ma uhum ni halak Israel tu si Jabin, raja sian Kanaan, paima rendep si Jabin, raja sian Kanaan dibahen nasida.


GALATIA 2 - BIBLE & BUKU ENDE ONLINE\n2:1 Dung pe salpu sampuluopat taon, mangulahi ma ahu nangkok tu Jerusalem, rap dohot si Barnabas; huboan ma nang si Titus.\n2:2 Alai mangihuthon pangungkapon do ahu nangkok, jala pamaritahonku di barita na uli tu angka sipelebegu hupatedek tu jolonasida, gumodang tu na marsangap i, atik beha magopo parlojongonku tu pudi on, nang sian nasailaonna i.\n2:3 Gari si Titus, donganki, halak Junani i, ndang apala disosak, asa tarsunat.\n2:4 Alai adong do deba dongan na so haru dongan, na pasamaksamakkon dirina tu hami, angka na ro manisipi mangonggopi hami, angka naung pinalua ni Kristus Jesus, laho patundukkon hami nian.\n2:5 Ndang mangunduk hami mangoloi nasida nanggo satongkin, asa hot hasintongan ni barita na uli di hamu.\n2:6 Alai ndang adong ditambai angka na marsangap i agia aha tu na di ahu hian; manang ise nasida najolo, ndang mahua i di ahu, ndada siida bohi ni jolma anggo Debata.\n2:7 Diida nasida do tahe, naung dipasahat do tu ahu barita na uli na tu angka parbegu, songon na tu si Petrus tu angka Jahudi.\n2:8 Ai na mangulahon di si Petrus haapostelon tu angka Jahudi, laos Ibana do mangulahonsa di bagasan ahu tu angka parbegu.\n2:9 Ditanda nasida ma asi ni roha i, naung dilehon tu ahu, i ma si Jakobus, Kepas dohot Johannes, angka na songon tiang partunggul dirajumi dongan, gabe dijalang nasida ma ahu dohot si Barnabas, tanda ni parsaoran, paboa hami tu angka parbegu, nasida tu angka Jahudi.\n2:10 Asal huingot hami angka na pogos; jala saut do huringkoti patupahon i.\n2:11 Alai jumpa ro si Kepas tu Antiokia, tullom do hualo, ala sihataon ibana.\n2:12 Ai saleleng so ro dope angka na sinuru ni si Jakobus, rap mangan do ibana dohot angka parbegu; alai dung ro nasida, dipasurut do dirina jala dipaholang, sian biarna mida angka dongan na sian Jahudi.\n2:13 Marmismisi do angka Jahudi na asing raphon ibana, pola do tartogu nang si Barnabas binahen ni parmismisonnasida i.\n2:14 Alai dung huida, na so tigor langkanasida marguru tu hasintongan ni barita na uli i, ningku ma mandok si Kepas di jolo ni nasida saluhutna: Halak Jahudi hian do ho, alai diihuthon ho do adat ni parbegu, ndada adat Jahudi; marhua ma sosakhononmu halak parbegu maradat Jahudi!\n2:15 Halak Jahudi hian do hami, ndada pardosa sian angka parbegu.\n2:16 Alai on do huboto hami: Sian haporseaon di Jesus Kristus sambing do dapotan hapintoron jolma, ndada sian ulaon patik. Dibahen i, nang hami gabe porsea di Kristus Jesus i, asa dipintori hami, sian haporseaon di Kristus i, ndada sian ulaon patik: Ai ndang dapotan hapintoron nasa na mardaging, anggo sian ulaon patik.\n2:17 Alai molo pardosa tardapot nang hami, na naeng pintor marhitehite Kristus, nda gabe sitambai dosa do Kristus disi? Dao ma anggo i!\n2:18 Ai hupajongjong do diringku pangalaosi, molo hupauli muse naung hulohai:\n2:19 Ai nunga mate ahu di patik i hinorhon ni patik i, asa mangolu ahu di Debata. Raphon Kristus i do ahu tarsilang.\n2:20 Ndada ahu be na mangolu i nuaeng; Kristus do mangolu di bagasan ahu. Ia mangolu pe ahu nuaeng di bagasan daging, mangolu marhitehite, haporseaon di Anak ni Debata, na mangkaholongi ahu jala na mangalehon dirina humongkop ahu.\n2:21 Ndang hubolongkon asi ni roha ni Debata; ai aut adong hatigoran marhite sian patik i, magopo ma hamamate ni Kristus i.\nLabel: Alkitab Bahasa Batak, GALATIA, Padan Na Imbaru


I MUSA 12 - BIBLE & BUKU ENDE ONLINE\n12:1 Dung i ninna Jahowa ma mandok si Abram: Bungkas ma ho sian tano hagodanganmu dohot sian hatubuanmu dohot sian bagas ni amam tu tano sipatuduhononku tu ho.\n12:2 Hubahen pe ho gabe bangso na bolon, jala pasupasuonku ma ho, jala pabalgaonku goarmu, asa gabe pasupasu ho.\n12:3 Jala pasupasuonku angka na mamasumasu ho, jala toruanku angka na mamburai ho, jala dapotan pasupasu marhitehite ho saluhut angka bangso ni tano on.\n12:4 Jadi bungkas ma si Abram, songon na nidok ni Jahowa tu ibana, bungkas ma dohot si Lot udur dohot ibana. Marumur pitupulu lima taon si Abram, di na bungkas i ibana sian Haran.\n12:5 Dung i diarahon si Abram ma si Sarai, jolmana i dohot si Lot, anak ni hahana i ro di sude na sinamotsamotnasida, dohot jolma, angka na tinuhornasida di Haran, jadi bungkas ma nasida laho tu tano Kanaan. Jadi dung tolhas nasida ro di tano Kanaan.\n12:6 Diliati si Abram ma tano i sahat tu inganan ni si Sikem, ro di tombak More, nunga di tano i hian halak Kanaan i, didapot.\n12:7 Dung i ro ma Jahowa, diida si Abram, didok ma: Tu pinomparmu ma lehononku tano on. Jadi dipajok disi sada langgatan di Jahowa na niidana i.\n12:8 Dung i borhat ma ibana sian i tu sada dolok na tungkan habinsaran ni Betel, jala dipagohon undungundungna, tungkan hasundutan ni Betel, jala tungkan habinsaran ni Ai; jadi dipauli ma disi sada langgatan di Jahowa, jala dipajoujou goar ni Jahowa.\n12:9 Dung i bungkas muse si Abram laho dompak dangsina.\n12:10 Alai masa ma haleon di tano i, jadi tuat ma si Abram tu tano Misir, asa maisolat ibana disi, ai haleon potir do di tano i.\n12:11 Jadi mandapothon tano Misir i ibana, ninna ma mandok si Sarai, jolmana i: Huboto do, boruboru na uli rupa do ho.\n12:12 Onpe, molo diida halak Misir ho, dohononnasida ma: Jolmana do on, gabe bunuonnasida ahu, ianggo ho pangoluonnasida do.\n12:13 Ua dok ma, ibotongku ho, asa sonang ahu ala ho, jala mangolu hosangku ala ho.\n12:14 Jadi dung tolhas si Abram ro di tano Misir, dipaberengbereng halak Misir ma boruboru i, ai na uli situtu do ibana.\n12:15 Dohot angka panuturi ni raja Firaun paberengbereng ibana, jala dipapujipuji ibana tu raja Firaun; jadi diboan ma boruboru i tu bagas ni raja Firaun.\n12:16 Dipadenggan ma uhumna tu si Abram, ala ni angkora i, gabe adong ma di ibana angka birubiru, lombu, halode, angka naposo baoa dohot boruboru, dohot halode boruboru dohot angka unto.\n12:17 Alai dihonahon Jahowa ma angka haporsuhon bolon tu raja Firaun dohot tu donganna sajabu ala hata ni si Sarai, jolma ni si Abram i.\n12:18 Jadi dijou raja Firaun ma si Abram, didok ma; dia do na binahenmi tu ahu? Boasa so dipaboa ho tu ahu jolmam ibana hape?\n12:19 Boasa dohononmu: Ibotongku ibana? Jadi naeng buatonku ibana bahen jolmangku. On pe, na, jolmam, buat ma, dung i laho ma ho.\n12:20 Dung i didokkon raja Firaun ma angka naposona bahen donganna pataruhon ibana dohot jolmana dohot sude na di ibana i.


ESRA 6 - BIBLE & BUKU ENDE ONLINE\n6:1 Dung i didokkon raja Darius ma, ingkon dioran di bagasan jabu parpeopan ni surat parningotan, di bagasan jabu parpeopan arta ni rajai na di Babel.\n6:2 Jadi jumpang ma di Akmeta, di bagasan huta na gonting na di tano Madai, sada pustaha parningotan, songon on do hata na tarsurat disi:\n6:3 Di taon parjolo hinarajahon ni raja Sirus dilehon raja Sirus parenta taringot tu joro ni Debata na di Jerusalem: Ingkon pajongjongon muse di ingananna hian joro bahen pamelean, ingkon togu bahenon ojahanna, onompulu asta timbona jala onompulu asta bohangna.\n6:4 Ingkon tolu rinte batu na nidakdak bahen dorpina jala sarinte hau na imbaru; ia harugian tusi ingkon sian bagas ni rajai lehonon.\n6:5 Angkup ni ulaula sere dohot perak sian bagas ni Debata hian, angka naung binuat ni si Nebukadnesar sian joro na di Jerusalem, jala diboan tu Babel, ingkon paulahon do, asa dipasuang tu bagasan joro na di Jerusalem, tu ingananna hian, ingkon sahat tu joro ni Debata boanonna.\n6:6 Dibahen i, ho ale Tatnai, pangarajai di bariba ni batang aek Euprat dohot ho Jetar Bosenai, ro di donganmu satahi sian halak Aparsata i, angka na maringan di bariba ni batang aek i, unang jonoki hamu nasida.\n6:7 Pasombu hamu nasida mangulasulas ulaon di joro ni Debata, asa tole pangarajai ni halak Juda dohot sintua ni halak Juda pajongjong joro ni Debata di hajongjonganna hian.\n6:8 Angkup ni i nunga pola mangalehon parenta ahu taringot tu sibahenonmuna tu angka sintua ni halak Juda, asa dipajongjong nasida joro ni Debata: ingkon buaton sian arta ni rajai, sian seoa na jinalo sian bariba ni batang aek i jala bulus lehonon tu halak on bahen bohalnasida, asa unang tarsabat nasida.\n6:9 Tung sura hurangan nasida di lombu naposo, manang di birubiru tunggal, manang di anak ni birubiru, bahen pelean situtungon tu Debata sigomgom langit i, hurangan huhut di eme, sira, anggur manang miak, ingkon guru dok ni malim, angka na di Jerusalem godangna lehonon tu nasida ariari, na so tupa marbeda.\n6:10 Asa dipelehon nasida pelean angka na hushus tu Debata sigomgom langit i, huhut mangidohon hahorason di rajai dohot di angka anakna.\n6:11 Angkup ni dope parenta sian ahu, tung sura adong manang ise na manguba parentangkon, ingkon buaton sada tiang ni bagasna sandiri bahen pamajalanna, jabuna pe ingkon gabe partangkalan ala ni.\n6:12 Alai anggo Debata, naung paian Goarna disi, sai ditunggalingkon ma nasa raja dohot bangso, angka na hum patoltol tanganna naeng paubahon manang mangaloha joro ni Debata na di Jerusalemi. Ahu, raja Darius i mangalehon parenta i, ingkon sigop do i pasauton!\n6:13 Jadi sigop ma dipasaut si Tatnai, pangarajai di bariba ni batang aek i dohot si Jetar Bosenai ro di angka donganna satahi parenta i, hombar tu hata naung tinongoshon ni raja Darius i.\n6:14 Jadi tole ma angka sintua ni halak Juda mangaringkoti ulaon i, jala gira dipasidung, hombar tu hata panurirang Haggai dohot Sakaria, anak ni si Ido; diringkoti nasida ma tutu ulaon i jala dipasidung, hombar tu hata ni Debata ni Israel, hombar huhut tu parenta ni si Sirus dohot si Darius dohot si Artasasta, raja sian Persia.\n6:15 Jadi sidung ma joro i di ari tolu bulan Adar, paonomtaonhon hinarajaon ni raja Darius.\n6:16 Dung i marari raya ma halak Israel, angka malim dohot halak Lepi, ro di halak na asing angka na mulak sian habuangan pasahathon joro i tu Debata marlas ni roha godang.\n6:17 Laho pasahathon joro i nasida tu Debata, dipelehon ma saratus jonggi, dua ratus birubiru tunggal, opat ratus anak ni birubiru, jala sampulu dua hambing tunggal bahen pelean pardosaon manguras sandok Israel, mangihuthon bilangan ni angka marga ni Israel.\n6:18 Jadi dipajongjong nasida ma angka malim mangihuthon pargansionna dohot halak Lepi mangihuthon rongkananna marhalado di Debata na di Jerusalem, hombar tu na tarsurat di bagasan buku ni si Musa.\n6:19 Dung i marulaon Paska ma halak Juda, angka na mulak sian habuangan di ari sampulu opat bulan sipaha sada.\n6:20 Ai nunga diuras angka malim dohot halak Lepi dirina be, hira sahalak do iasnasida sudena; jadi diseat nasida ma birubiru Paska i di sude halak Juda, angka na mulak sian habuangan dohot di hahaangginasida i, i ma angka malim i dohot di nasida sandiri.\n6:21 Jadi halak Israel angka naung mulak sian habuangan ro di sude halak angka na papulik dirina sian haramunon ni angka bangso parbegu di luat i, gabe dongannasida mangalului Jahowa, Debata ni Israel manganhon Paska i.\n6:22 Jala marari raya sagusagu na so niasoman nasida pitu ari lelengna marlas ni roha; ai nunga dipalas Jahowa rohanasida i, jala disunggul roha ni raja sian Assur manumpak nasida, margogoihon tangannasida mangaradoti ulaon di bagas ni Debata, i ma Debata ni Israel.\nLabel: Alkitab Bahasa Batak, ESRA, Padan Na Robi